Reparere min bil Skanderborg\nHvad er min brugte bil værd? Langt de fleste reparationer af stenslag foregår uden problemer. Vi gør det nemt for dig at være bilejer.\nDansk Bilglas - Ny forrude eller reparation af stenslag? Vi udførere "Jeg skriver udelukkende til jer, for at give udtryk for min gode oplevelse af jer. I har nogle.\nSalg / Montering af. Aircondition; Audio montering; Autoalarmer; Autoglas; Autokølere; Autostereo; Dæk afbalancering; Dækmontering; El-anlæg; Elektronik; El-.\nReparere min bil Skanderborg - søsterJeg skal\nBørn og unge med særlige behov. Det er derfor, der lægges asfalt på veje uden huller og reparationer. Når du forlader bilvasken eller kommer ud til carporten en kølig morgen, kan der være.. Skip to main content. Har du styr på, hvor meget vægt du må trække i dit vogntog? Reparation af anmeldte huller. Min Bil\nEr du bekymret for et barn? Info om Vej og Trafik. SOS Dansk Autohjælp hjælper hver sommer tusindvis af både danske og udenlandske. Familie børn og unge. Hos Via Biler ønsker vi at tilbyde dig den bedste finansiering af din Toyota, så din økonomi bliver godt kørende lige fra din underskrift står på slutsedlen, til du er færdig med at afdrage på lånet. Du skal tegne en kaskoforsikring på bilen.\nVente: Reparere min bil Skanderborg\nSEXET PIGE BOMBAY VARDE 890\nReparere min bil Skanderborg Får du store regninger, når bilen har været på værksted? Jeg træffes bedst mellem:. Igennem SKAT´s hjemmeside er det nu. De danske dækimportører var i uge tre ude og kigge på dækmonteringen på den danske. Vi modtager også henvendelserr fra borgerne om huller i asfalten.\nReparere min bil Skanderborg Voksen sex møbler Faxe\nKæmpe penis extender Vejen Kur til rygsmerter Holstebro\nstammer fra søger tilfældigt møde\nslag min Skanderborg reparere bil klikker\nbliver 40, detpiger skal prøve får indre talebobler liv retfærdiggørelse kan finde kort beskrivelse forskellige super fræk


Juuleaften søndag i Billund? - Dansk Hestevæddeløb\nFirst Blood vinder på Lunden med Birger JørgensenFoto: Burt Seeger\nJuuleaften søndag i Billund?\nSkive-træner Morten Juul er i gang med en kanonsæson, og sætter inden længe ny rekord for antal sejre til stalden på én sæson. Søndag har Juul flere gode vinderchancer i Billund.\nSøndag eftermiddag afvikles der Liga-finaler og Grand Circle 4-års Championat i Billund, og Morten Juul har heste med i det hele. Endda med vinderchancer i mange af løbene?\n- Ja, det ser vel på forhånd ikke så skidt ud endda, lyder det med vanlig jysk underdrivelse fra Skive-træneren, som selv tror på størst chance i Liga 4-finalen med Highyield Draviet.\n- Highyield Draviet er jo i kanonform, og vandt let på Lunden senest. Er rigtig hurtig fra start, og det kan ligne spids her. Den gik kold fra spids i Billund i første start for os, men det var første start efter lang pause, og siden dengang har vi også ændret på udstyr og balance, så den har ikke noget imod banen, vurderer Morten Juul, som også tror på god chance i Liga 2-finalen.\n- Trophy Spring har formen helt i zenit, og løber med i alle sammenhænge. Har en giftig speed, men det kræver jo, at der bliver lidt tempo på undervejs. Det er vel heller ikke helt umuligt, når man kigger startlisten igennem.\nJeg kører spids med Dickson Shadow denne gang\nHovedbegivenheden i Billund denne søndag eftermiddag er Grand Circle 4-års Championat, hvor Morten Juul kører Dickson Shadow. Det er blevet til præmier i store løb i år som Jydsk 4-årings Grand Prix, Dansk Trav Derby og Aalborg Store Pris - men nu sætter Juul alt på ét bræt.\n- Ja, Dickson har endelig fået et godt startspor, så hvis jeg kommer til spids, så kører jeg dér hele vejen, og slipper ikke til nogen!\n- I Aarhus var jeg måske lidt i tvivl om han kunne være med blandt de allerbedste, men det ved jeg han kan nu, så nu kører vi altså.\nMorten Juul tager også en spændende 2-åring med til Billund, nemlig Prodigious-sønnen First Blood, som vandt sin debut på imponerende 1.15,9a/1600m. Det kom dog ikke bag på Morten Juul selv, at hesten var klar til sejr.\n- Jeg kørte jo ikke en meter med ham i prøveløbet, hvor han gik en 1.19-tid. Nu var banen på Lunden også rigtig hurtig, da han løb 1.15,9 men det er en god hest, som desværre blev slettet i alting som 2-års, så det er først næste år han for alvor skal vises frem.\nFirst Blood ejes af Claus Kolin, Niels Thomsen, Frank Kjelde og Morten Juul selv, hvor den blandt andet skal ud imod vinderen af Jydsk 2-årings Grand Prix Consolation, Freestyle, samt vinderen af årets første 2-årsløb i Danmark, Filippa L.\nFast Track-programmet samt træner/kuskekommentarer, ekspertanalyser etc. kan findes på Fasttrackracing.dk.


Feriebolig Urbanizatión Alcazaba Beach | Lej nemt feriebolig eller ferielejlighed ved Urbanizatión Alcazaba Beach\nFeriebolig Urbanizatión Alcazaba Beach\nLej feriebolig ved Urbanizatión Alcazaba Beach med vores søgemaskine. Vi har samlet feriehuse og ferielejligheder ved Urbanizatión Alcazaba Beach fra både bureauer og private her på siden, så du hurtigt og let kan finde den indkvarteringsløsning, der passer dig allerbedst.\nHvis du lejer din feriebolig ved Urbanizatión Alcazaba Beach med Campaya, er du sikret den bedste pris på markedet. Vi samler feriehuse og ferielejligheder ved Urbanizatión Alcazaba Beach på tværs af de mange forskellige udlejere her på siden og lejer dem ud til præcis den samme pris, som de også kan lejes til på udlejningsbureauernes egne portaler.\nCampaya har mange års erfaring med at hjælpe danske og udenlandske feriegæster godt afsted på rejser til Urbanizatión Alcazaba Beach. Når I er indlogerede i jeres feriebolig Urbanizatión Alcazaba Beach, er der rigtig gode muligheder for at læne sig tilbage i sofaen eller terrassestolen med en god kop kaffe, en kold øl eller måske et glas vin og ellers bare nyde hinandens selskab. En ferie i feriebolig ved Urbanizatión Alcazaba Beach er nemlig indbegrebet af hygge og god stemning. Her er der ingen sure pligter som tøjvask, rengøring og græsslåning. Det eneste, I skal koncentrere jer om, er at få hygget godt og grundigt i hinandens selskab med hyggelige gåture og oplevelser i nærområdet og med brætspil ved spisebordet eller familiemiddage på terrassen.\nHos Campaya har vi gennem en lang årrække hjulpet mange tusinde feriegæster med at finde de perfekte rammer til ferien. Vi er en danskejet virksomhed, som har som sin udtalte ambition at give vores gæster den bedst mulige oplevelse og service. Både digitalt, når I bruger vores søgemaskine og finder den perfekte feriebolig Urbanizatión Alcazaba Beach, og når I snakker med os i telefonen.\nI er med andre ord sikret et højt serviceniveau og en tryg oplevelse, når I lejer jeres feriebolig Urbanizatión Alcazaba Beach på Campaya.dk.\nFeriebolig ved Urbanizatión Alcazaba Beach for enhver smag\nDer findes ferieboliger ved Urbanizatión Alcazaba Beach og omegn for enhver smag. Det er oplagt at bruge ferieboligen som udgangspunkt for en kør selv ferie Urbanizatión Alcazaba Beach, og I kan bruge vores søgemaskine herunder til let at finde den indkvartering, der passer jer bedst. I har mulighed for at præcisere, hvor meget jeres feriebolig Urbanizatión Alcazaba Beach må koste, hvilken periode I skal bruge boligen i, hvor mange personer der skal være plads til, antal sengepladser, afstand til strand og by, om I må have husdyr med, om det skal være en et feriehus eller ferielejlighed Urbanizatión Alcazaba Beach med pool og meget mere.\nHvis der ikke er en ferielejlighed eller et feriehus Urbanizatión Alcazaba Beach, som passer helt præcist til jeres ønsker, kan det være en god idé at søge i et af områderne tæt ved.\nI kan også bruge kortfunktionen til at trække jer rundt i området og se, hvor de forskellige muligheder ligger. Det er en smart måde at blive inspireret på, og samtidig kan I på den måde let finde et feriehus eller en ferielejlighed Urbanizatión Alcazaba Beach, som ligger tæt på det, I ønsker.\nNogle vil nemlig helst holde deres ferie midt i naturen, mens det for andre er vigtigere at være tæt på by og oplevelsesmuligheder. Den slags kan I helt selv definere i søgemaskinen, så I finder den feriebolig Urbanizatión Alcazaba Beach, som passer bedst til jeres ønsker.\nFå en minderig ferie ved Urbanizatión Alcazaba Beach\nFor mange er barndommens ferier noget af det, der træder tydeligst frem i hukommelsen. De varme sommeraftener med badeture til stranden, hygge og plasken i poolen og ture ud til lokale seværdigheder. Alt det og meget mere er oplevelser, der brænder sig fast i ethvert barnesind og er noget, som I sammen og hver for sig kan tænke tilbage på i mange år og i nogle tilfælde for altid. Der er ikke noget, der knytter folk sammen som oplevelser, og en feriebolig Urbanizatión Alcazaba Beach er den perfekte ramme om en masse hyggelige oplevelser i familiens skød. Hvis du selv tænker tilbage, har du så ikke et særligt minde fra en tur til sydens sol, som står knivskarpt i din erindring?\nMeget moderne, smuk flerfamiliehus "Alcazaba Beach". I distriktet Estepona, rolig, solrige beliggenhed, 50 m fra havet, 50 m fra stranden, direkte adgang til stranden, retning syd. Til medbenyttelse\nKr. 8823 - 13344 / uge


Møllehøjs beboere skal på skovtur - sn.dk - Forsiden - Storkøbenhavn - Sydkysten\nBeløbet er overrakt til plejecentret med ønsket om, at beløbet kommer beboere tilgode med en tur ud i det grønne - gerne en tur på Dyrehavsbakken. Privatfoto\nArtiklen: Møllehøjs beboere skal på skovtur\nMøllehøjs beboere skal på skovtur\nSydkysten - 13. april 2018 kl. 10:27\nTorsdag den 12. april fik plejecentret Møllehøj overrakt en "check" på 10.000 kroner fra Frimurerlogen Ivar Huitfeldt i Karlslunde.\nBeløbet er overrakt til plejecentret med ønsket om, at beløbet kommer beboere tilgode med en tur ud i det grønne - gerne en tur på Dyrehavsbakken.\nPlejecentrets leder Gitte Hansen var meget begejstret for gaven, som hun er sikker på, at beboerne får glæde af.\n- Netop en tur på Dyrehavsbakken er jo en dejlig oplevelse med sjov, natur og mennesker. Mange af vores beboere har for eksempel sygdommen demens inde på livet, og for blandt andre dem er det en opløftende dag at komme ud i det grønne og opleve andet og mere end hverdagen på plejecentret.\nFreddy Christiansen fra Logen Ivar Huitfeldt fortæller, at logen hidtil har doneret til projekter som Hospitalsklovne, Den rullende kagemand ect., men at man nu har besluttet at være mere synlig i det lokale område. Derfor blev det det lokale plejecenter Møllehøj, som netop deler by med Logen Ivar Huitfeldt, som bor i logehuset på Karlslunde Landevej. Man kan læse om logen på http://www.logeniverhuitfeldt.dk/frimureri/


Købsvilkår for lydogbillede.dk – Lyd & Billede\nL&B tilbyder forskellige typer abonnement og betalingsmetoder. Se Min side for information om abonnementer, priser og alternative betalingsmetoder.\nAdgang til LB+ forudsætter, at du registrerer gyldige betalingsoplysninger. Abonnementet løber, fra du registrerer dig første gang, og fornyes løbende, indtil du opsiger det (gælder ikke gaveabonnement).\nFor at blive abonnent skal du være fyldt 18 år. Hvis du er under 18 år, skal en af dine forældre eller din værge give samtykke i bestillingen.\nAbonnementet inkluderer vores nyhedsbrev på e-mail. Du kan til enhver tid afmelde nyhedsbrevet via linket i bunden af mailen.\nBetalingen trækkes forskudsvis hver måned. Det er dit ansvar at sikre, at du kan betale abonnementet ved fornyelse, og at dit betalingskort er gyldigt og har dækning. Betalingsfrekvens og beløb afhænger af, hvilken type abonnement du har valgt.\nAlle priser er opgivet i danske kroner. Publish AS forbeholder sig ret til at ændre priser når som helst. Du vil som abonnent blive informeret i god tid, hvis prisen ændres.\nVi gør vores bedste for at give korrekte og opdaterede oplysninger på vores website, men tager forbehold for, at fejl kan forekomme.\nHvis du har et abonnement hos os eller har haft et aktivt kundeforhold til Publish AS, forbeholder vi os ret til at kommunikere med dig. Du kan til enhver tid afmelde modtagelse af markedsføring (nyhedsbrev) og administrere dette på Min side eller ved at kontakte os. Se vores fortrolighedserklæring for mere information om, hvordan vi behandler dine personoplysninger.\nDu kan til enhver tid opsige dit abonnement på Min side. Aftalen ophører efter den periode, du har forudbetalt, og betaling for den resterende periode af dit abonnement refunderes eller krediteres ikke.\nDet gælder også i tilfælde, hvor der er sket dobbelt hævning som følge af dobbelt bestilling/registrering. F.eks. hvis du som kunde har registreret dig med flere forskellige e-mailadresser i vores database.\nHvis du har spørgsmål, tekniske problemer eller andre forespørgsler, så se venligst vores hjælpesider.\nVi opdaterer vores vilkår fra tid til anden. Du vil altid finde den seneste version af vores købsbetingelser på vores website.


Udlejningsejendom – Data- og privatlivspolitik\nNYT ONLINE-KURSUS TIL DEN NYE INVESTOR →\nDokument portalForsideBogenOnline kursusBlogOm os\nVi indsamler og behandler typisk følgende typer af oplysninger: Et unikt ID og tekniske oplysninger om din computer, tablet eller mobiltelefon, dit IP-nummer, geografisk placering, samt hvilke sider du klikker på (interesser). I det omfang du selv giver eksplicit samtykke hertil og selv indtaster informationerne behandles desuden: Navn, e-mail, adresse og betalingsoplysninger. Det vil typisk være i forbindelse med oprettelse af login eller ved køb.\nØnsker du ikke længere, at vi skal behandle dine personoplysninger, eller at vi skal begrænse behandlingen af dine personoplysninger, kan du også sende os en anmodning herom til vores e-mailadresse: kontakt@udlejningsejendom.dk.\nTlf. 42 55 31 21\nEwaldsvej 41, 8600 Silkeborg\nForsideBogenOnline kursusBlogDokument portalOm os\nRettigheder forbeholdt udlejningsejendom.dk


Dani Alves: Jeg vidste, at denne dag ville komme - Nyheder - BarcelonaFC.dk\nDani Alves: Jeg vidste, at denne dag ville komme\n© Dani Alves - Instagram\nEn noget så opsigtsvækkende transfer fandt sted i går, da Barca fredag aften kunne annoncere, at klubben har hentet Dani Alves, som var klubløs. Dani Alves kommer til Barca fem år efter at han forlod klubben til fordel for Juventus. Og det var en særdeles glad brasilianer, som var på de sociale medier efter bekræftelsen.\nBarca valgte lige omkring klokken 21 fredag aften at annoncere nyheden, men få minutter inden var Barcas SoMe-team i legehumør, da de på Twitter slog et simpelt opslag op med 'Good crazy', som direkte indikerede, at Dani Alves var på vej. 'Good Crazy' er en sætning, som Dani Alves altid bruger og få minutter efter kom nyheden så frem.\n- Næsten fem år har jeg knoklet som en sindssyg for at nå hertil. Jeg vidste ikke, at det ville vare så længe og jeg vidste ikke, at det ville være så hårdt, men jeg vidste i mit hjerte og min sjæl, at dagen nok skulle komme, skriver Dani Alves på Twitter om skiftet og følger op:\n- Jeg kommer hjem fra det sted, jeg aldrig forlod. Som jeg sagde før jeg skiftede: Jeg er en af jer, jeg ved ikke hvor længe drømmen vil vare ved, men forhåbentligt for altid.\n- Vi ses snart det sted, som fascinerer mig mest med samme håb som første gang og samme ønske til at hjælpe med at opbygge verdens bedste hold. Jeg kommer hjem, følger Dani Alves op med.


Isabella Brandalise Projektleder, Tlf + 55 61 99995 1990 isb@mind-lab.dk Isabella er designer og fungerer som MindLabs lokale konsulent hos G˙NOVA – den brasilianske regerings innovation lab. Hun hjælper blandt andet G˙NOVA teamet med at opbygge kapacitet inden for innovative tankegange og metoder. Hun er med til at sikre et godt samarbejde mellem MindLab og G˙NOVA, samt støtte G˙NOVA i at etablere sin egen identitet som en del af den offentlige sektor i Brasilien. Isabella har en kandidatgrad i Transdiciplinary Design ved Parsons School of Design – The New School og en kandidatgrad i Contemporary Art ved University of Brasilia. Hun har arbejdet på forskellige projekter, der forsøger at udfordre problemstillingerne, åbne op for design rummet og udvikle koncepter baseret på human-centrered design praksis.\nIsabella er designer og fungerer som MindLabs lokale konsulent hos G˙NOVA – den brasilianske regerings innovation lab. Hun hjælper blandt andet G˙NOVA teamet med at opbygge kapacitet inden for innovative tankegange og metoder. Hun er med til at sikre et godt samarbejde mellem MindLab og G˙NOVA, samt støtte G˙NOVA i at etablere sin egen identitet som en del af den offentlige sektor i Brasilien.\nIsabella har en kandidatgrad i Transdiciplinary Design ved Parsons School of Design – The New School og en kandidatgrad i Contemporary Art ved University of Brasilia. Hun har arbejdet på forskellige projekter, der forsøger at udfordre problemstillingerne, åbne op for design rummet og udvikle koncepter baseret på human-centrered design praksis.


Costa Blanca I af Charlotte Dinge – anmeldelser og bogpriser - bog.nu\nByer • Kapitel 1 Alcoy • Kapitel 2 Alfaz del Pi • Kapitel 3 Alicante • Kapitel 4 Almoradí • Kapitel 5 Altea • Kapitel 6 Aspe • Kapitel 7 Benidorm • Kapitel 8 Cartagena • Kapitel 9 Ceutí • Kapitel 10 Crevillente • Kapitel 11 Dénia • Kapitel 12 Elche • Kapitel 13 Guardamar • Kapitel 14 Murcia • Kapitel 15 Orihuela • Kapitel 16 Pilar de la Horadada • Kapitel 17 Torrevieja • Kapitel 18 Valencia Kirker • Kapitel 19 Arkitektoniske Stilarter • Kapitel 20 Basilica de Santa María, Elche • Kapitel 21 Basílica de Santa Maria, Alicante • Kapitel 22 Kirken i Pilar de la Horodada • Kapitel 23 La Catedral de Santa María de Murcia • Kapitel 24 La Catedral de Valencia • Kapitel 25 La Concatedral de San Nicolas, Alicante • Kapitel 26 La Iglesia de la Virgen del Consuelo, Altea • Kapitel 27 La Iglesia de San Andrés, Almoradí • Kapitel 28 La iglesia de S. Jaime y Sta Ana de Benidorm • Kapitel 29 La Iglesia de Santiago Apóstol, Orihuela • Kapitel 30 La Iglesia Ortodoxa • Arcángel San Miguel, Altea • Kapitel 31 La Iglesia Parroquia Arciprestal de la Inmaculada Concepción, Torrevieja • Kapitel 32 Iglesia del Sagrado Corazón de Jesús Markeder (Mercadillos) • Kapitel 33 Fortegnelse over markeder på hele kysten • Kapitel 34 Torrevieja, søndagsmarkeder Byerne For byernes vedkommende gennemgår bogen kort deres historie, museer, kirker, forretninger, restauranter, barer og markeder, og hvor man finder dem. Dernæst fortæller bogen om de forskellige typer sportscentre, og hvor de ligger. Den fortsætter med golfklubber og er det en kystby, giver den en beskrivelse af strandene med faciliteter, samt havnene og lystbådehavnene med faciliteter. Den slutter af med, hvor man kan finde parkeringspladser med eller uden afgift, turistkontoret og selve byen. Bogen bruger mange steder GPS længde- og breddegrader for at gøre det lettere at finde, samt at der er adresser på alt. Kirkerne Der er en kort historisk beskrivelse eller legende. Dernæst beretter bogen om selve kirken, og hvad der er specielt ved netop den kirke. Der er en oversigt over de arkitektoniske stilarter og en skildring af de forskellige kirketyper. Markeder (Mercadillos) Der er et skema over åbne markeder (mercadillos), så man kan se, hvilke byer, der har marked de bestemte ugedage, og under byerne finder man markedernes adresser. Bogen fortæller kort om de spanske markeder, der er specielle for landet.\nVi er endnu ikke stødt på en boganmeldelse af 'Costa Blanca I' af Charlotte Dinge i de 397 aviser, blogs og andre medier, vi følger. Men vi har fundet 94.828 andre anmeldelser af bøger.


Statsminister Mette Frederiksen til pressemøde i Statsministeriet, torsdag den 16. januar 2020. (Foto: Niels Christian Vilmann/Ritzau Scanpix)\nDen socialdemokratiske statsminister Mette Frederiksen gik til valg på et opgør med de mange eksterne konsulenter, som den offentlige sektor bruger. Alligevel ansætter hendes egen regering flere nye konsulenter. "Topmålet af hykleri", siger Venstre.\nUnder valgkampen sidste år lovede den socialdemokratiske statsminister Mette Frederiksen at gå til kamp mod de mange eksterne konsulenter, som den offentlige sektor bruger. Helt konkret ville hun flytte tre milliarder fra konsulenter til "kernevelfærd".\nDet valgløfte lever Mette Frederiksens regering dog langtfra op til, skriver Altinget.\nDen socialdemokratiske regering møder nu hård kritik for blandt andet at have ansat konsulenter til udvikling og promovering af klimavenlig mad og kommunikationsindsatser i Forsvarsministeriet.\nAlene indsatsen i Klima- Energi- og Forsyningsministeriet med "udvikling og segmentbaseret udbredelse af klimatips til hverdagsmad" har kostet skatteyderne en million kroner.\nVenstres finansordfører Troels Lund Poulsen kalder socialdemokraternes ageren for "topmålet af hykleri".\n- Det passer ikke med den virkelighed, Socialdemokratiet prøvede at skabe i valgkampen. Det gik til valg på én ting, og nu gør de det stik modsatte, siger han til Altinget.\n- De bruger penge på ting, som de lovede ikke at bruge penge på.\nSocialdemokratiets finansordfører Christian Rabjerg Madsen nægter overfor Altinget at kommentere på de enkelte konsulentudgifter, men er uenig med Troels Lund Poulsen i, at Socialdemokratiet siger et og gør noget andet.\n- Jeg vil ikke kommentere på de enkelte ydelser. Opgaven er, at vi i alle ministerier får forholdt os kritisk til alle konsulenter og får overvejet, om der er nogle opgaver, som kan laves internt. Og så skal vi undersøge, om der er opgaver, vi tidligere har fået løst, som ikke behøver at blive løst fremadrettet. Jeg tror, man kan finde eksempler på begge dele, siger han.


Paragon - Hell Beyond Hell | Anmeldelse | Heavymetal.dk\nAnmeldelse Anmeldt 12. april 2016 af Michael Agger 0 kommentarer\nRemedy Records · Udkom 18. marts 2016\nHåbløst umoderne klasse fra tysken\nOverskriften siger næsten alt! Er du vild med moderne, metal, hvor produktionen er strømlinet, musikken lyder som maskiner, udøverne er dækkede af kasinotatoveringer og alt det andet, der er galt med moderne heavy, så kan du ligeså godt undlade at læse videre. Paragon fra Hamburg spiller nemlig heavy/speed metal, der lyder som om, medlemmerne har ligget i kryogen søvn siden firserne. Fra første tryk på play, til du trykker repeat, bliver øregangene nemlig forkælet med metal, som metal lød dengang, denne anmelder stadig havde hår af bundesligaslagsen og cowboybukserne var blegede. Det vil sige, her bliver skruet op for hurtige riffs, fede thrashede tønder og en vældigt cool melodisk vokal, der bare gør udtrykket fuldendt! Paragon er ikke noget nyt band, de har eksisteret siden 1990 og udgivet plader siden 1995, hvor debutskiven World of Sin udkom. Siden er det inklusive denne udgivelse blevet til 11 skiver, hvor bandet aldrig er fraveget formlen, der blev skrevet af bands som Accept, Helloween, Grave Digger og de tidlige thrashere i Tankard og Rage. Og så ved du, kære læser, forhåbentligt hvor vi befinder os!\nHeavy metal is heavy metal is … PARAGON\nHell Beyond Hell er en skive, der hele vejen igennem har et signaturmærke: Catchiness! Skiven flyder simpelthen over med det ene nakkebrækkende riff efter det andet. Bandet er ferme riffsmede, og det udnyttes maksimalt. Der er intet tidspunkt på skiven, hvor man som lytter får ro på og kan koncentrere sig om andet end bare at nyde musikken og lade hovedet vippe, ofte så voldsomt at kaffen spildes!\nOven i de fede riffs lægger vokalisten Andreas Babuschkin så den fedeste vokal på, han fraserer ganske enkelt genialt, således at der opstår en voldsomt god synergi i musikken. Hans vokal ligger og dribler et sted mellem Udo, Michael Kiske og Joachim Cans, men med en helt særegen stil, så han ikke på nogen måde lyder som en kopi af disse. Det kræver ikke en doktorgrad i raketvidenskab, eller matematik at lytte til Paragon: De spiller gnistrende heavy metal, som heavy metal bør spilles! Jeg er voldsomt imponeret over dette udspil og bevæger mig lige på kanten af\n10 kranier, da det er noget af det fedeste heavy metal, jeg har lyttet til længe, men de lander på 9. Der bør jo også være noget at stræbe efter på næste album!\nThunder In The Dark (Bonustrack)\nHeart Of The Black (Edit Version / Bonus)\nHvis du synes om Paragon, kan du måske også lide Wizard. Læs også vores anmeldelse af Wizard - ...Of Wariwulfs And Bluotvarwes:\nAnmeldelse Af Time Signature, 21. marts 2011 Genre: Power metal 0


« Forrige | 1 - 50 af 198 | Næste »\n1. Barna våre\n- var det ikke det jeg sa!......, Dreng sidder over lektierne. Bag ham står hans far med en pibe i munden., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\nDreng griner af sin mor, der bliver oversprøjtet af en vandslange., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\n3. Kvinde på flugt\nKvinde med ødelagt perlekæde og ugle hår flygter fra mand, der sidder i sofaen., Tusch, akvarel og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\nGris med fire syngede fugle siddende på ryggen. og Tusch, akvarel\n5. Strikkende nisse\nNissepige strikker en meget lang sok., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\n6. Gymnastik paa 2'Sal\nPå øverste tegning ses et fornemt ægtepar, der spiser aftensmad. Det larmer ovenfra og loftet smuldrer ned i maden. På nederste tegning ses dame, der laver gymnastik liggende oven på 5 madrasser. og Tusch, akvarel\n7. Julemand i æske\nJulemand springer op af en æske., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\n8. Hjælp til vinterstøvlerne\nMor giver sin datter støvler på. Datteren sidder på en skammel og er iført nissehue., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\n9. Slagterens vindue\nKvinde ser ind af slagterens vindue, mens hun fælder en tåre. og Tusch\nLille pige dukker sig for stor hånd over hende., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\n11. Vignet til titelbladet\nMand står og læser en bog. Foran ham ligger en stak med flere bøger. og Tusch, akvarel\nDreng byder vagabond indenfor i varmen., Tusch, akvarel og Påskrift på tegningen: "Osv. Helm." Eventuelt en forkortelse for Osvald Helmut.\n13. Stræben efter mere\nFordi De har lært kunsten at holde på, hvad De har, men heller ikke glemt at stræbe efter mere, er det netop muligt, at Deres ønsker går i opfyldelse., Mand sidder med bundet kvinde på skøddet. Med venstre hånd holder han en anden kvinde i armen., Tusch, akvarel, Fødselsdagshoroskop til den 3. februar. og Tegningen findes evt. også i "Ude og Hjemme," 1978.\n14. Nisse med ranke\nNisse holder en granranke op overhovedet. Ranken er pyntet med stjerner., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\n15. Holdt uden for\nDreng står alene med bold og ser på tre andre børn, der leger sammen med en anden bold., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\nMor skælder lille pige ud, og den lille pige græder. Foran sidder far og kigger bekymret ned i nogle papirer., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\nCowboy taler til jagtselskab gennem megafon, mens han peger på bjørn bag træ. og Tusch, akvarel\n18. Et koncentreret englebarn\nDreng med glorie over hovedet står mellem to andre børn, der forsøger at distrahere ham. Bag dem forlader en kvinde rummet., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\n19. Afbrudt køretime\nFar lærer sin dreng at køre bil ved at have spændt en snor i hver side af bilen. Mor stopper dem ved at sætte sig på kølerhjelmen., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\n20. Det er Synd hvis Husmoderen skal vende hjem som et udslidt Vrag\nFamilie på vej hjem fra ferie. Alle er udhvilede undtagen mor. og Tusch, akvarel, koloreret\n21. Kapper tråden\nDer er fart over feltet i det, De har med at gøre. De, der ikke kan følge med i Deres race, kapper De hurtigt tråden over til., Mand står på toppen af bjerg og kapper tråden til en anden mand, der er på vej op., Tusch, akvarel, Fødselsdagshoroskop til den 31. maj. og Tegningen findes evt. også i "Ude og Hjemme," 1978.\n22. Pige med shippetorv\nPige med shippetorv i hånden kigger på parcelhus. og Tusch, akvarel\n23. Halv mand, halv kvinde\nEn halv mand halv kvinde sidder på sofa med børn i favnen., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\nKvinde i gallakloje sidder med lille pige på skødet. Pigen taler i telefon. Hun smiler, men har en tåre på kinden., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\n25. Det varme brød. To rundstykker\nPå øverste tegning ses en fattig familie i laset tøj samlet om et dampende varmt brød. På nederste tegning ses en ældre ægtepar, som spiser rundstykker og drikker kaffe. Kvinden bærer slør og manden er i habit. og Tusch, akvarel, koloreret\n26. 12 uforglemmelige Feriedage\nEn lang række af børn, der alle er kommet til skade eller har små skader. og Tusch, akvarel\n27. Fløjtespillende nisse\nNissepige spiller på fløjte til nodeblad, hvorpå der står "Jul.", Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\n28. Nisse med honninghjerter\nNissepige bærer bageplade med honninghjerter på. Nogle af hjerterne falder på gulvet., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 undernavnet "Illustrert.\n29. Hverdagens rod\nFar, mor og to børn står midt i hverdagens rod. og Tusch, akvarel\n30. Samlet om højtlæsning\nFamilie sidder i deres stue. Far sidder i lænestol og læser højt. Resten af familien sidder i sofaen overfor og lytter., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\n31. I mors varetægt\nFire børn er bundet sammen med kæde, som de har rundt om halsen. Bagerst går moren og holder kæden., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\n32. Distreherende forelskelser\nUng kvinde distreheres fra sine bøger af tanken om unge mænd., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\n33. Sygning (Korsting)\nKat ser på pude med korstingsbroderi af samme kat. og Tusch, akvarel\n34. Tre til brudevals\nBrud danser brudevals med to gomme, mens englebarn spiller til., Tusch, akvarel og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\n35. Fingre paa blanke Mahogniborde\nTo børn sætter fingre på et blankt bord. Ældre kvinde irrettesætter dem. og Tusch, akvarel, koloreret\n36. Flugt fra kirken\nMand flygter fra sit bryllup, men falder på vej ud., Tusch, akvarel og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\nLille barn står i kravlegård og kigger på bamse uden for kravlegården., Tusch, akvarel og Påskrift på tegningen: "Helse."\n38. Ensom cowboy\nCowboy sidder på toppen af stendynge og ser på månen, mens ung kvinde forsøger at gøre kur til han, hvilket han ikke opfatter., Tusch, akvarel og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\nLille pige står på en stol ved at et skab med gaver i favnen. For stolens fødder ligger åbne chokoladeæsker og Tusch\n40. På vej på indkøb\nLille pige siger noget til sin mor, der står med en kurv og en pung i hænderne., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\n41. Overflod eller Knaphed\nTre personer sejler i en robåd mod et uvejr. De frådser og smider uden omtanke dåser og flasker i havet. og Tusch, akvarel\n42. Pause fra rengøringen\nKvinde læser roman og spiser chokolade. Bag hende står kost og spand. og Tusch\n43. Uindtresseret i skolearbejde\nMor argumenterer og peger ned på et skrivebord. Datter står ved siden af og ser meget uintresseret ud., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\nMor sidder forvirret på dommerbænken og forsøger at afgøre skænderi mellem sine drenge., Tusch, akvarel og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\n45. Barna våre\nDreng i jakkesæt står og surmuler i kravlegård med sut i hånden., Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."\n46. Slap det stingende Forbrug\nPå øverste tegning ses en jordklode med ansigt og arme. Jordkloden er hårdt presset og svedende og holder sig på panden. På nederste tegning ses et par, der sidder på en terrasse. De er viklet ind i vedbend. Det samme er katten i hjørnet. og Tusch, akvarel\n47. Eet Skibsbrud paa en øde Ø: Een spændende Oplevelse, eller tænker De bare paa at blive reddet\nTo kvinder er strandet på en ø. Den ene kvinde danser med abe, mens den anden kvinde græder og vifter med flag. og Tusch\n48. Ikke indlagt Vand: Vilde De elske det? Afsky det?\nTo kvinder står ved brøndpumpe. Den ene ser drømmende og lykkeligt på brønden, mens den anden sparker spand væk. og Tusch, akvarel, koloret\nOmridset til tegning db_dorte_kortzau_00143.tif., Tusch og Se også db_dorte_kortzau_00141.tif\n50. Violilinspillende nisse\nNisse spiller violin mens han står på et ben, Tusch, akvarel, koloreret og Tegning til det norske ugeblad "Illustrert Familieblad," udgivet 1887-1971, fra 1961-1970 under navnet "Illustrert."


Salgskonsulent søges til Nets, København - StudentConsulting\nLedige jobs Salg Ballerup\nPubliceret6 feb 2020\nSalgskonsulent søges til Nets, København\nAt skabe en god kundekontakt er en vigtig del af jobbet som norsktalende salgskonsulent. Dette gøres ved at yde fremragende service og sikre at kunderne har dækket alle deres behov for at kunne fokusere på deres forretning. Vi søger derfor dig, som har gode kommunikationsevner og et højt drive for service og salg.\nNets’ Nordic Retention Team er den del af Merchant Service. Stillingen er en unik mulighed for dig som ønsker at arbejde med salg og kundekontakt. Du bliver en del af et professionelt team, hos en af de største europæiske betalingsudbyder, hvor der er plads til både faglig og personlig udvikling.\n- Tage imod indkommende samtaler fra norske erhvervskunder, som ønsker at afslutte deres samarbejde med Nets. Samarbejdet gælder betalingsterminaler, indløsningsaftaler og bankkort\n- Sikre dig at kunden forbliver kunde hos nets\n- Gennemføre mersalg til eksisterende kunder\n- Udvikle kundeforhold ved kontakt til eksisterende kunder.\nDu vil blive en del af et engageret professionelt team med et godt arbejdsmiljø og her plads til din personlige og faglige udvikling.\nBliver du ansat i stillingen kan du forvente at der vil være fokus på løbende udvikling gennem individuel feedback. FinTech branchen er præget af konstant udvikling og Nets vil gerne have dig med på deres rejse. Derfor vil du opleve at stillingen på sigt kan udvikle sig i takt med at ny teknologi udvikles og at virksomhenden vokser.\nDu kommer med dine kompetencer, ambitioner og positive tilgang.\nVi leder efter en kandidat som:\n-\tHar erfaring fra lignende stilling og kan præstere under press\n-\tDu er god til at lytte og dygtig til at kommunikere og forhandle per telefon\n-\tSnakker norsk og engelsk på et højt niveau.\nDertil leder vi efter en kollega, som altid bidrager til en god energi og som får et kick af at tale med kunder. Du bliver en del af et internationalt miljø, hvor engelsk er koncernsproget.\nStudentConsulting gør den indledende del af rekrutteringsprocessen. Hvis du bliver ansat tilbydes du en fastansættelse på fuldtid hos Nets.\nFor norsk annonce, se her :http://www.studentconsulting.com/no/jobs/ballerup/salgskonsulent-sokes-til-nets-copenhagen/52311\nNøgleord: Salgskonsulent, Kundeservice, Account Management, Servicekonsulent, Konsulent\nArbejdstiderStillingen er 37 timer i ugen i tidsrummet mandag - torsdag 8:45-16:45 og fredag 8:45-16:15.\nLønFastsættes efter kompetencer


Slim med blod fra skeden. 6 ting dit udflåd forsøger at fortælle dig\nBekymret for brunt udflåd/menstruation – hvad kan det være?: bulbu.amangsubde.se Rettigheder Arbejde, pension og forsikring. Først og fremmest er det vigtigt, at huske, at det er helt normalt at have udflåd fra skeden, og ifølge Dr. Gå til lægen og bliv undersøgt, hvis du har øget mængde udflåd, eller hvis udflåddet er brunt eller blandet med blod. Er der sammenhæng med menstruationscyklus? Populært legetøj eksploderede i sønnens ansigt - Nu vil John advare andre. Det seneste tilfælde jeg har set, var en årig kvinde, som havde haft en smule blødning. Jeg er kun 30 år. 2. aug Skeden holdes fugtig på grund af dannelse af slim, og det er dette slim og ofte atypiske: Blødning ved samleje og blødning ved anstrengelse. jun Blødning fra livmoderen uden for den normale murrende smerter eller ømhed nederst i maven, øget udflåd, blødningsforstyrrelser, feber.\nSLIM MED BLOD FRA SKEDEN - flyttebil udlejning odense. Brunt udflåd\nSlim med blod fra skeden, hæmorider efter fødsel behandling Om blødning fra skeden\nHvad er endetarmsgener? Endetarmen består af den nederste del af tyktarmen rektum og udførselskanalen fra tyktarmen analkanalen. Se oversigtsbillede over mave-tarm systemet. Analkanalen er cm lang. Nedenfor denne grænse er der nervetråde som formidler smerteindtryk. Gå til lægen og bliv undersøgt, hvis du har øget mængde udflåd, eller hvis udflåddet er brunt eller blandet med blod. Oversigten herunder viser forskellige årsager til blødning fra underlivet. Klik på navnet på en sygdom eller undersøgelse, så kommer du frem til en udførlig. Udflåd fra skeden. Hvad er udflåd fra skeden? Tegning af det kvindelige underliv; Udflåd er det samme som slim eller væske (sekret), som udskilles fra skeden ; Det er helt normalt, at der er udflåd fra skeden ; Det normale udflåd er slimet, mælkehvidt eller klart. Når det almindelige udflåd kommer i kontakt med luftens ilt. Oversigten herunder viser forskellige årsager til blødning fra underlivet. Klik på navnet på en sygdom eller undersøgelse, så kommer du frem til en udførlig artikel om det pågældende emne. OBS! Blødning fra underlivet kan skyldes mange ting og skal vurderes sammen med øvrige symptomer. vêtements à la mode homme Hvad er udflåd fra skeden? Ja, jeg tænker da også stadig mit, og håber ikke at det bliver værre end dette her, for selvom jeg måske pletter lidt mere, så er det endnu ikke en regulær blødning.\nOversigten herunder viser forskellige årsager til blødning fra underlivet. Klik på navnet på en sygdom eller undersøgelse, så kommer du frem til en udførlig. Blødning fra skeden - der ikke er menstruationsblødninger - er unormalt. Hvadenten der er tale om pletblødninger eller kraftige blødninger, bør du blive. Brunt udflåd fra skeden skyldes som regel graviditet. Det brune udflåd kan være Blod i udflåd fra skeden giver normalt en brunlig farve. Hvis du får brunt udflåd . Blødning fra skeden - der ikke er menstruationsblødninger - er unormalt. Hvadenten der er tale om pletblødninger eller kraftige blødninger, bør du blive. Brunt udflåd fra skeden skyldes som regel graviditet. Det brune udflåd kan være Blod i udflåd fra skeden giver normalt en brunlig farve. Hvis du får brunt udflåd . fra skeden, blødning i forbindelse med samleje eller pletblødninger ved fysisk aktivitet. Andre symptomer kan være udflåd fra skeden, der er brunligt, blodigt eller.\nSLIM MED BLOD FRA SKEDEN - rejse apps android. Brunt udflåd\n3. jul Dette skyldes, at kroppen forsøger at fjerne bakterier fra underlivet, der ikke er blod med eller at det klør og lugter, så er det helt normalt. 6. feb Det er temmelig sjældent at have modermærkekræft i skeden, men det er men der kan optræde pletbødninger eller blødning ved samleje. . Efterfølgende har jeg oplevet pletblødning efter samleje og nu også øget udflåd. Kære A. Brunt udflåd fra skeden mellem menstruationer kan skyldes mange ting. Normalt vil udflåd fra skeden blive brunligt, hvis der er lidt gammelt blod i det. Blødning fra skeden, som varer ved i ugevis betragtes også som unormalt. Normal blødning fra skeden – dvs. menstuation – opstår indenfor en menstruationscyklus på dage (når livmoderslimhindens yderste del afstødes og markerer begindelsen af en ny reproduktiv cyklus). Udflåd fra skeden er ganske normalt hos kvinder før overgangsalderen. Ændrer udflåddet lugt eller udseende, kan det være tegn på sygdom, bulbu.amangsubde.se betændelse eller kønssygdomme. Hvis udflåddet er brunligt eller blandet med blod, kan det være tegn på kræft i underlivet. Selvom skedesekret er naturligt forbundet med graviditet, kan udflåd med stænkt af blod (fra blødninger i skeden) i nogle tilfælde være tegn på alvorlige komplikationer. Derfor er det vigtigt at forstå, hvorfor udflåd opstår ved graviditet. I tilfælde af unormale symptomer, bør du straks opsøge læge.\n7 former for underlivskræft, du skal være opmærksom på slim med blod fra skeden Ja, undskyld - mon ikke emnet har været bragt på banen en del gange men dem har jeg ik fået læst Overskriften sir vel det hele - og dem der ikke vil læse, lader vel være med det. Tog mig et par fridage torsdag og fredag i sidste uge, fordi der var frisk blod i toilettet torsdag morgen. Hvad er skedekatar? Skedekatar, også kaldet betændelse i skeden eller vaginitis (ikke at forveksle med bakteriel vaginose) forekommer, hvis man har øget vækst af bakterier, virus eller svamp i skeden.. Hvis man får misfarvet udflåd for eksempel grønligt eller brunligt - eller hvis man har kløe og svie i underlivet - kan man have skedekatar.\nBlod i bleen kan komme af to årsager: enten fra navlestumpen, der har snasket og blødt lidt, og mere sjældent ses blod fra skeden hos nyfødte piger.. Hvis det du ser i bleen har en mere orange farve, er det ikke blod men urater fra urinen. Hvorfor bløder det fra skeden hos nyfødte pigerAuthor: Ditte Bach, Jordemoder. Andre forumemner med "blod og slim" Blodigt slim inden fødsel Min hunkat havde noget blodigt slim fra skeden her til morgen - i samråd med dyrlæge kørte jeg afsted med hende, hvor hun blev mærket igennem, men ingen killinger i fødselsvejen. Uregelmæssige blødninger\nBlødning fra underlivet højeste dagpenge sats\nTest din ticker m. Spørg lægen. Udvid dine horisonter under barselsorloven Der er meget at se til på barselsorlov.\njun Blødning fra livmoderen uden for den normale murrende smerter eller ømhed nederst i maven, øget udflåd, blødningsforstyrrelser, feber. Gå til lægen og bliv undersøgt, hvis du har øget mængde udflåd, eller hvis udflåddet er brunt eller blandet med blod. 6. feb Det er temmelig sjældent at have modermærkekræft i skeden, men det er men der kan optræde pletbødninger eller blødning ved samleje. . Efterfølgende har jeg oplevet pletblødning efter samleje og nu også øget udflåd.\nSlim med blod fra skeden, hvad er svampeinfektion Om blødning fra skeden\nSubmit Your Comment. Kræftens Bekæmpelses Center for Kræftforskning forskere fra mere end 20 lande samt 60 videnskabelige medarbejdere forsker i epidemiologi og biologisk grundforskning. Få dagens uv-indeks.\nUdflåd fra skeden Læs alt om symptomer\nAnterior: « « Romantikken og romantismen\nCopyright © Any content, trademarks, or other material that might be found on the this website that is not our property remains the copyright of its respective owners. In no way does this website claim ownership or responsibility for such items, and you should seek legal consent for any use of such materials from its owner. Slim med blod fra skeden bulbu.amangsubde.se


Erfaren vinduespudser i Gentofte - Netanmeldelser\tErfaren vinduespudser i Gentofte\nErfaren vinduespudser i Gentofte\n3Oct Dengladeanmelder Lidt om det hele No comments\nLeder du efter en erfaren og professionel vinduespudser i Gentofte? Er du på jagt efter en vinduespudser, som er kendt lokalt i Gentofte og omegn? Så kig med her.\nDu står måske i en situation, hvor du skal finde den rette vinduespudser til at polere vinduerne på din virksomhed eller den offentlige institution du arbejder på i Gentofte? Hvis dette er tilfældet vil vi anbefale vinduespudser.dk. Hvorfor? Det svarer vi på i det følgende…\nVinduespudser.dk har eksisteret siden 1980, hvilket vil sige de har over 35 års erfaring med vinduespolering med særligt fokus på virksomheder og offentlige institutioner såsom kontorer, butikker, kirker, skoler og idrætscentre. De har også indgående erfaring med vinduespudsningen hos andels- og ejerboligforeninger – herunder i trappeopgange og ejendomskomplekser.\nAlt i alt har de erfaring med en bred vifte af opgaver og har gennem årene opbygget sig et solidt omdømme for at være pålidelige og professionelle i alle facetter af arbejdet. Deres positive image er ikke mindst gældende i Gentofte, hvor de i en årrække nu har arbejdet med vinduespudsning for en række forskellige kunder. Vinduespudser.dk har taget sig af både større og mindre opgaver inden for vinduespolering, hvilket deres referencer i området også bevidner.\nSkræddersyet vinduespudserservice i Gentofte\nVinduespudser.dk gør en dyd ud af, at vinduespudsningen udfører omhyggeligt og med de nyeste teknikker og materialer for at sikre det bedste resultat – hver gang.\nEn samarbejdsaftale omkring vinduespudsning i Gentofte betyder at du eller din virksomhed får en skræddersyet løsning, som er specifikt tilpasset de krav opgaven stiller. Vinduespudser.dk vægt på fleksible løsninger – bl.a. i kraft af fortløbende abonnementsløsninger, som tilpasses din virksomheds konkrete behov. Et uforpligtende tilbud på både større og mindre opgaver gives naturligvis helt uden beregning, hvorfor du i ro og mag kan vælge den vinduespudser i Gentofte, du vurderer, der kan løfte opgaven bedst.


Categorised as WWWhat Tagged Wordpress\nSå lykkedes det at få hul igennem fra WP MySQL databasen (via klassen $wpdb) til Googles API.Grafen på billedet herover er lavet med (tilfældige) peakflow-værdier fra min database. Tallene fra databasen er visualiseret i form af en graf. Grafen er udviklet via Googles Wizard. Efter at have defineret, hvordan grafen skulle se ud kunne man… Continue reading Hul igennem fra MySQL til Google Chart Tools\nCategorised as MySQL, WAU Blog Tagged Google Chart Tools, MySQL, PHP, Plugin, Wordpress\nNu er min input form næsten klar. Formularen sender til databasen, der gemmer oplysningerne. Navnefeltet er skjult, for WP kender jo navnet på den person, der er logget på. Feltet “Navn” er overflødigt. “Fortryd” er rettet til cancel og de to knappers design er ens. To ting mangler: a) brugernavnet skal sendes til databasen, og… Continue reading Input form\nCategorised as WWWhat Tagged loop, Wordpress


Dette skal du købe ind til det perfekte hjemmekontor - ShopBasic\nErhverv Dette skal du købe ind til det perfekte hjemmekontor\nDe fleste, som sidder i et funktionærjob, drømmer en dag om at have deres eget kontor. Dette er der heller ikke noget at sige til, da et kontor i mange virksomheder går hånd i hånd med autoritet og bedre løn. Men alt afhængigt af hvor stor en virksomhed man arbejder i, kan det gå hen og tage mange års hårdt arbejde før man måske har sit eget kontor. Et hjemmekontor er ikke helt det samme, da man hverken får højere løn eller større autoritet. Men det er alligevel praktisk i et hjem, hvor man ligesom i en virksomhed skal holde styr på en masse forskellige ting. Det kan nemlig være svært at finde fred i hjemmets andre rum, hvis der render børn rundt. Men for at ens hjemmekontor skal fungere optimalt, skal man først ud og købe nogle ting og sager.\nSelvom man næppe sidder i kontorstolen hjemme lige så længe, som man sidder i den på arbejdet, så er det vigtigt at sidder ordentligt. Stolen skal støtte hele ryggen og være rar, så man kan sidde ned og koncentrere sig i lang tid. Stolen skal selvfølgelig kunne stilles på, så man kan opnå den optimale arbejdspositur.\nTil en god kontorstol skal der selvfølgelig være et passende skrivebord. Her skal man ikke bare købe det første og bedste, man finder. Det er nemlig vigtigt at tænke over, hvilket arbejde der skal gøres på bordet. Hvis man primært bare sidder på sin computer, behøver man ikke meget plads, men hvis man skal have flere dokumenter og bøger frem, har man behov for et større bord. Har du meget hjemmearbejde eller arbejde du bare generelt meget ved dit skrivebord, kan det være en god ide at vælge et hæve sænkebord for din ryg og nakkes skyld.\nMan siger at rod omkring en påvirker ens arbejde negativt, da man så ikke vil kunne finde ro. Man vil heller ikke kunne finde de nødvendige kontorartikler. Derfor er det essentielt at have en hylde eller lignende med et opbevaringssystem, så man nemt og organiseret kan opbevare alle de nødvendige kontorartikler.\nEn computer der matcher behovet\nVi lever i en verden hvor næsten alt kontorarbejde finder sted på en computer. Derfor er computeren naturligvis et centralt værktøj på kontoret. Man skal altså have en computer som skal kunne alt hvad der er nødvendigt. Den skal ikke nødvendigvis kunne spille store computerspil, med mindre man ønsker dette. Til gengæld skal den fungere godt på internettet og være hurtigt til alle de funktioner man bruger hyppigst.


ADSL-ventetider bør undersøges\nMens Tele Danmarks kunder kan få installeret en bredbåndsforbindelse i løbet af to-tre uger, så må World Online og Cybercitys kunder vente op mod ti uger.\nKristian Jensen fra Venstre finder forholdene omkring den fri konkurrence på teleområdet skræmmende, og han vil nu kræve en redegørelse fra forskningsminister Birte Weiss, skriver Politiken.\nOgså SF og de konservative ser kritisk på forsinkelserne. Aage Frandsen fra SF vil have lovgivningen undersøgt, hvis der er tale om, at der ikke er fri adgang til nettet. Brian Mikkelsen fra de konservative mener, at det i det hele taget er en tåbelig løsning, at lade et selskab kontrollere nettet, og der vil derfor nok ikke komme helt fri konkurrence på teleområdet de næste 10-20 år.


Ansøgningsfrist: 01. september 2019 kl. 23:59\nFormålet med mentorforløb er at støtte kunstnerisk videreudvikling for komponister, der arbejder indenfor kunstmusikkens genreområder – partiturmusik, lydkunst, eksperimenterende elektronisk musik og beslægtede genrer.\nMentorforløb kan søges af alle komponister, der er medlem af Koda, og som ønsker faglig og kunstnerisk videreudvikling hos andre komponister, kunstnere eller personer med relevante kompetencer på højt niveau (mentor).\nDu kan ansøge om faglig og kunstnerisk videreudvikling hos andre komponister, kunstnere eller personer med andre relevante kompetencer på højt niveau (mentor).\nMentorforløb har fire årlige ansøgningsfrister:\nAnsøgninger til mentorforløb behandles af et fordelingsudvalg. Udvalget består i 2019 af:\nPeter Bruun (medlem af Dansk Komponistforening)\nMarianne Bech (eksternt medlem)\nSvend Hvidtfelt Nielsen (medlem af Dansk Komponistforening)


Hun fornyer byer | aoib.dk\nAltmuligkvinden Jeanette Ishi Lehn, der ind imellem har jongleret med rigtig mange bolde i luften. Nu er der imidlertid kun få tilbage, og en af dem er den officielle åbning eller afslutning om man vil på byfornyelsesprojektet i Bording. Her er hun fanget på Mødestedet ?\nHun fornyer byer\nJeanette Ishi Lehn er igangsætter, inspirator, katalysator, projektleder, kontaktperson, blæksprutte, praktiske gris og meget andet, når der står byfornyelse på programmetAf Flemming Thulstrup\nbyfornyelse Hun er en af den slags personer, hvor smilet konstant lurer i mundvigen.\nOg når det når øjnene i et af hyppige udbrud signalerer det både imødekommmenhed og opfordrer modtageren til at komme frit-frem med idéer og forslag.\nDet er med andre ord det helt rigtige ansigt, når man gerne vil have folk til at åbne sig.\nAnsigtet tilhører Jeanette Ishi Lehn.\nHun har været med fra første færd i Bording-projektet og har netop nu hektisk travlt med at få de sidste praktiske ting på plads, hvad angår den officielle afsløring af projektet mandag 3. oktober sidst på eftermiddagen.\n- Det har været en utroligt spændende rejse, siger projektlederen og arkitekten fra Ikast-Brande Kommune, der om nogen må siges at være den lokale ekspert i byfornyelse.\nFaktisk skal tiden skrues syv-otte år tilbage for at finde frem til starten på Jeanette Ishi Lehns interesse for at forny byer.\nStart i Nørre Snede\nDet skete nemlig som optakt til byfornyelsen af Nørre Snede, hvor hun henvendte sig til kommunen og pegede på behovet for at gøre noget ved den ret så kedelige by, der blandt de fleste kun var kendt som et stort vejkryds.\nEfter fire års byfornyelse, der radikalt har ændret den store landsbys udtryk og i stor udstrækning borgernes selvværd, fortæller bysbarnet Jeanette Ishi Lehn selv om en af de helt store positive tilkendegivelser.\n- Det skete, da en flok unge kom hen og fortalte mig, at nu kunne de godt være bekendt at fortælle, hvor de kom fra. Det varmede, siger projektlederen.\nI Nørre Snede startede hun faktisk med at indsende et høringssvar, men blev hurtigt koblet på projektet og stod snart i spidsen for det.\nOg hvad der startede som et ad hoc-arbejde blev til et fast arbejde hos kommunen.\nRepræsentanter fra RealDania var på besøg i kommunen, og vejen faldt blandt andet forbi Bording, hvor man faldt over et mindre bysamfund, hvor butiksdøden var udbredt, og hvor mismodet efter lukningen af Invita bare voksede.\n- Det lå lige for at bruge Bording som rollemodel for, hvordan en by går fra handelsby til en aktiv pendlerby, fortæller Jeanette Ishi Lehn.\nDet skete i 2012, og såvel Real Dania som Boligministeriet og Ikast-Brande Kommune fandt, at netop Bording skulle tilgodeses med millioner af kroner.\nSiden er det blevet til omkring 26 millioner kroner, der er den endelige regning for projektet i Bording.\nFaktisk begyndte de indledende øvelser i Bording, inden der var sat sidste punktum for byfornyelsen i Nørre Snede.\nDer var som i Nørre Snede lagt stor vægt på inddragelsen af borgere. Både så man kunne komme med de helt rigtige løsninger, men også så projektet fik et skær af medejerskab.\nDerfor blev der fra starten indkaldt til konference og folkemøder, så alle gode idéer kunne komme frem.\nVed den velbesøgte konference var der ni eksperter, der gav deres bud på, hvad man kunne gøre for at transformere Bording fra en handelsby til en aktiv pendlerby.\nDenne konference blev fulgt op af borgermøder, hvor der kom et væld af idéer frem i lyset.\n- Der var fra starten stor opbakning bag projektet, og der var utrolig mange lokale ildsjæle, der kom med deres input. Det har i det hele taget været karakteristisk projektet igennem, at borgerne i Bording har deltaget aktivt og fulgt levende med. Folk har været super-engagerede. Der har været tale om en opadgående spiral, hvor flere og flere er blevet inddraget og aktivt har taget del i udarbejdelsen af det idékatalog, som hele projektet i sidste ende har bygget på, siger projektlederen. Hun beskriver idéfasen som kreativt og inspirerende.\n- Jeg synes generelt, at øvelsen er mere end vellykket, og at der nu er skabt rammer for, at Bording kan blive den familievenlige pendlerby, der som udgangspunkt var lagt op til, mener den kommunale byfornyer.\n- Som udgangspunkt mener jeg, at folk generelt bliver mere glade og tilfredse ved at leve i omgivelser, der er smukke, og hvad angår Bording, så ser jeg byen som en oplagt mulighed for bosættelse af børnefamilier fra Århus-området, siger hun.\nDen næste by?\nJeanette Ishi Lehn peger desuden på, at en af grundelementer i udviklingen også bestod i, at folk på tværs af foreningslivet begyndte at tale sammen, og også her er man kommet i mål.\nHun erkender, at der har været tale om en lang proces og forstår udmærket de borgere, der har undret sig over, at der ikke skete noget.\n- Men jeg kan forsikre, at der konstant er sket meget, men vi har måske ikke været så gode til at formidle, hvad der er sket, mens borgerne har ventet på noget konkret, siger projektlederen.\nOg noget kunne tyde på, at Jeanette Ishi Lehn får nok at se til, også når projektet i Bording er pænt afleveret.\nGode kræfter i såvel Ejstrupholm som Engesvang er langt med idéudvikling og ønsker om anderledes byer.\nOm det bliver til omfattende byfornyelser er op til den politiske velvilje, men der er i hvert fald tale om visionære projekter, som lokalpolitikere og embedsværket skal tage stilling til.


Mona og Mortens mirakel - Kristeligt Dagblad\nMona og Mortens mirakel\nJohannes er røget ind og ud af hospitalerne i sine første leveår. Det har været hårdt for forældrene, Mona og Morten Caramés, og da den værste krise var overstået, fik Morten en depression. – Foto: Michael Tarp.\n23. november 2007, kl. 0:00\nEFTER KRISEN: Johannes på to et halvt år er en overlever. Han vejede 870 gram, da han blev født. Og siden har han sendt sygdom efter sygdom retur. Hans forældre, Mona og Morten Caramés, mener, at både troen og taknemmeligheden er vokset i takt med deres lille dreng\nOverlægen tør ikke tage ansvaret længere. Nu kan han kun ringe efter Rigshospitalets helikopterteam, men måske er det for sent. Det lille barn har allerede blå læber. Og selvom personalet på Bornholms Hospital har givet ham ilt hele natten, vil han stadig ikke trække vejret selv. Det er ikke et uvant syn for Mona og Morten Caramés at se deres spinkle dreng viklet ind i slanger og hospitalsapparater. Sådan var det også, lige efter at han kom til verden halvandet år tidligere. Men nu kan ingen få kontakt til ham. Mona og Morten er i chok. Bed for Johannes. Vi er bange! skriver de på en kæde-sms til alle deres kristne venner. Det har de gjort før. Men denne gang virker selv lægerne nervøse. Og nu er parret sikker på, at de skal sige farvel til deres lille dreng. Det tager tre timer, før helikopteren når frem. I mellemtiden kører den samme film inde i Mona og Morten. Filmen om Johannes.\nJohannes kommer løbende gennem Mona og Mortens frugthave i Rønne med to modne æbler, der næsten ligner hånd- bolde, i de små hænder. Men Johannes holder fast. Og det har han gjort hele livet. I dag er det over et år siden, at han pludselig vågnede op og sagde hej, en time før helikopteren ankom til Bornholms Hospital. Og Mona og Morten Caramés har lært at leve med frygten for at miste ham. I mellemtiden er Johannes blevet to et halvt år og stærk nok til at være i dagpleje. Men Mona og Morten Caramés har været igennem flere hårde år, før de kom igennem krisen. Og som de roligt sætter ord på krisen, er det tydeligt, at de har gennemlevet den mange gange.\nFilmen om Johannes begynder, allerede flere år før han kom til verden. Dengang boede parret i Herning, hvor Morten arbejdede som ungdomspræst i Herning Frikirke. Det var her, Mona begyndte at presse på for at få et barn.\nDet var egentlig ikke et ønske for mig at få et barn. Jeg havde altid forestillet mig et liv uden. Jeg havde også nok at se til, syntes jeg. Men det var et stort ønske for Mona, så efter vi havde snakket om det et par år, blev vi enige om at prøve at se, om vi kunne få et, fortæller Morten.\nDet var sværere, end Mona havde håbet. Og da hun endelig ventede sig, gik det skævt fra starten.\nJeg havde en lyserød forestilling om, hvad det vil sige at blive gravid og blive mor. Men intet gik, som jeg havde forventet, fortæller Mona Caramés.\nTidligt i graviditeten fik hun en voldsom svangerskabsforgiftning. Og barnet var derfor allerede fra begyndelsen mindre, end det skulle være.\nVi var meget uenige med lægerne om terminen. For i begyndelsen troede de, at jeg tog fejl og skulle føde mange uger senere. Men da de endelig accepterede, at jeg havde styr på min termin, viste det sig, at barnet var 60 procent mindre, end det skulle være. Moderkagen gav simpelthen ikke barnet næring nok.\nDet stod derfor hurtigt klart, at jeg ikke kunne føde normalt, men skulle have kejsersnit. Og det var jeg utrolig skuffet over. Jeg havde sådan glædet mig til at føde ham selv. Men der var ikke andet at gøre. For lægerne vurderede, at han sandsynligvis ikke ville kunne overleve en normal fødsel, hvilket også ville øge risikoen for at skade barnet.\nI ugerne op til fødslen blev Mona indlagt, så lægerne kunne holde øje med barnet.\nDet blev nogle urolige uger, hvor vi nærmest sov med tøjet på. For vi skulle hele tiden være indstillet på, at jeg skulle være parat til at få kejsersnittet når som helst. Og i 32. uge turde lægerne ikke vente længere.\nJohannes Caramés kom til verden en tidlig forårsmorgen på Skejby Sygehus. Og selvom kejsersnittet gik godt, blev det en hård oplevelse for begge forældre.\nJeg havde fået en rygmarvsbedøvelse, så jeg var stadig ved bevidsthed. Men jeg fik ikke lov til at se barnet. Med det samme, de fik ham ud, styrtede de ned ad gangen med ham. Og jeg kunne kun håbe på, at han overlevede.\nI mellemtiden fik Morten travlt:\nDa jeg stod i situationen, skulle jeg både snakke med læger og sygeplejersker og sørge for, at Mona ikke var for ked af det, så der var egentlig slet ikke tid til mine egne følelser og bekymringer. Det var ren brandslukning, fortæller han.\nMorten løb frem og tilbage mellem Mona og det lille barn i kuvøsen for at orientere sin kone om, hvad der skete.\nHan tog også et billede af ham, så jeg kunne se mit barn.\nMonas talestrøm går i stå i et suk, inden hun tilføjer:\nMen det var jo slet ikke det samme. Jeg fødte klokken 10 minutter i 4 og fik først lov til at se ham klokken 23, så det var rigtig hårdt. For jeg havde jo glædet mig til at få ham op i mine arme. Og da jeg så ham, kunne jeg slet ikke fremkalde alle de varme moderfølelser, som jeg havde forventet. Han vejede kun 870 gram og var 34 cm lang, så han var kun en lille en. Og den følelse, der fyldte mig, var, at det ikke var sådan, at han skulle se ud. At det ikke var sådan her, at jeg skulle føde.\nFørst tre dage senere fik Mona lov til at holde sit barn for første gang. Og så kom følelsen.\nDa jeg så fik lov til at få ham ud af kuvøsen, og sygeplejersken lagde ham på min mave, væltede kærligheden op i mig. Dér føltes det endelig rigtigt, og jeg syntes, at han var det smukkeste barn i hele verden, selvom andre måske syntes, at han så forkert og for lille ud.\nLykken blev dog hurtigt forstyrret. For lægerne mente, at Johannes tarme var blevet skadet ved at blive født så tidligt.\nDet er meget normalt, at tarmene ikke er fuldt udviklet, når børn bliver født for tidligt. Og lægerne frygtede, at Johannes havde en sygdom, der hedder NEC. Det ville betyde, at han ikke kunne tage normal føde til sig og skulle have stomiposer. Og vi blev meget ulykkelige over den udsigt.\nDet var i den situation, at vi begyndte at sende smser til vores kristne venner. Og vi ved, at der er rigtig mange, der har bedt for os. Det er jeg sikker på har hjulpet. For pludselig kunne lægerne ikke længere finde noget spor af sygdommen, fortæller Mona med en stemme, der stadig lyder forundret.\nDet samme gjaldt, da lægerne fortalte os, at Johannes havde fået en hjerneblødning, fortæller Morten.\nRigtig mange mennesker bad for Johannes, og da han igen skulle scannes, kunne lægerne pludselig ikke finde hjerneblødningen. Og da han fik lyskebrok, gik det også i orden. Men i månederne efter fødslen var der alligevel mange gange, hvor vi var bange for, hvad der skulle ske med ham.\nSiden fødslen har Johannes været indlagt 11 gange og sendt de forskellige sygdomme retur hver gang. Men selvom Mona og Morten betragter det hele som et stort mirakel, kom krisen først for Morten, da alt var godt.\nJeg troede, at jeg kunne klare alt. For da det gik værst til, og vi frygtede at miste Johannes, var jeg den stærke. Og selv da Johannes skulle flyves til København for at komme i respirator, bevarede jeg roen. Det var først, da vi kom hjem fra hospitalet, og der blev stille, og alt bogstaveligt talt åndede fred og ro, at reaktionen kom. Og i flere måneder måtte jeg kæmpe med en depression.\nDet eneste, jeg kunne glæde mig over, var, at Johannes havde overlevet. Alt andet virkede gråt. Ting, som jeg før var gået voldsomt op i, virkede bare ligegyldige på mig. Dér gik det op for mig, hvor stort et pres jeg havde været under. For det var først der, at der var plads til mine følelser. Og der kunne jeg pludselig mærke, at det var en hård tid, vi havde gennemlevet.\nI dag nyder Morten igen livet, men nu kan han se, at en anden følelse har vokset sig stærk gennem krisen.\nHvis Johannes var blevet født normalt, tror jeg ikke, at jeg var blevet kastet ud i faderrollen så voldsomt. Og jeg er bange for, at jeg ville have trukket mig tilbage, fordi jeg syntes, at det dybest set var Monas projekt at få et barn. Men mine følelser er i den grad blevet vækket gennem krisen. Johannes er den bedste gave, jeg nogensinde har fået. Frygten for at miste ham er det værste, jeg har oplevet, men det har også gjort mig til en mere opmærksom far. For det har lært mig, hvor vigtigt det er, at vi har vores lille skat. Så kan alle andre projekter komme i anden række.\nMona nikker, mens Morten fortæller:\nDet er rigtigt. Morten er en fantastisk far. Men hvis vi ikke var gået igennem krisen, tror jeg, at det måske var mig, der havde stået med det meste, så det er måske en af de lykkelige frugter af krisen.\nHvad har krisen ellers betydet?\nDen har i hvert fald styrket vores tro. Nogle mennesker slår hånden af Gud, når livet bliver svært. Men for os har det været omvendt. Vi er blevet endnu mere afhængige af Gud. Hvis vi ikke havde ham, tror jeg slet ikke, at vi havde overlevet alt det, vi har stået ansigt til ansigt med, siger Mona, der mener, at de i dag har lært at leve med frygten for at miste.\nAlle forældre er bange for at miste deres børn. For os er den frygt nok bare blusset op lidt oftere. Vi er nok også lidt mere opmærksomme på vores barns signaler end andre forældre. Især hvis han er syg. Og når vi kører til vagtlægen, pakker vi altid først tasken, fordi vi ved, at han skal indlægges 8 ud af 10 gange. Men vi kan ikke leve med at frygte hele tiden. Livet er et mirakel, der skal nydes. Og gennem alle vores oplevelser er både troen og taknemmeligheden bare vokset. Selvfølgelig bliver vi bange, men så er taknemmeligheden bare dobbelt så stor, når vi tænker på, hvor mange gange vi har fået lov til at beholde Johannes.\nJohannes møder med hospitaler\nJohannes bliver født den 26. maj 2005 på Skejby Sygehus og indlægges med det samme på intensiv afdeling. Måneden efter overflyttes han til Herning Sygehus med fastklemt brok. Først den 28. juli bliver Johannes udskrevet fra børneafdelingen i Herning og kan tage hjem for første gang. Få uger efter er han tilbage på sygehuset med mistanke om maveforsnævring, men sendes hjem samme dag. I oktober indlægges Johannes med forstoppelse og manglende spiseinteresse under en ferie til Bornholm. I maj 2006 indlægges han til observation for lungebetændelse, og måneden efter bliver han opereret for lyskebrok og hjemsendes efter to dage. Men få dage efter er den gal igen, og han må indlægges igen med høj feber og infektion i såret. Den 11. august 2006 indlægges Johannes på intensivafdelingen i Rønne med svære vejrtrækningsproblemer. Morgenen efter bliver han fløjet til Rigshospitalet, hvor han bliver i tre dage på en semi-intensiv børneafdeling. I december 2006 bliver han indlagt med svær astma og i februar 2007 med dobbeltsidet lungebetændelse. I april 2007 indlægges han igen med svær astma, mens han igen ligger på hospitalet i juli-august med lungebetændelse.\nKriser hører med til livet. Vi mister nærtstående, vi kan blive syge, blive skilt, blive fyret eller havne i ekstreme situationer eller ulykker. Hvordan klarer vi os, når vi bliver ramt? Kristeligt Dagblad har interviewet en række mennesker, der reflekterer over krisen og dens konsekvenser. Dette er sidste artikel i serien.


Anna-Marie Bloch Münster | TV SYD\nFødt 27. januar 1966\nAnna-Marie Bloch Münster var i år 2017 kandidat for Det Konservative Folkeparti til kommunalvalget i Esbjerg kommune og Region Syddanmark. Anna-Marie Bloch Münster blev ikke valgt ind for nogen af delene.\nHun er bestyrelsesmedlem for Det Konservative Folkepartis vælgerforening i Esbjerg.\nAnna-Marie Bloch Münster er uddannet i medicin, og hun arbejder til daglig på Sydvestjysk Sygehus, hvor hun er forskningsleder på Klinisk Diagnostisk Afdeling.\nKV 2017 Personlige stemmer 264 Det Konservative Folkeparti in total 2591\nVælgerne skal stemme på mig, da jeg med 25 års erfaring fra den offentlige sektor, heraf 8 år som ledende overlæge ved hvor man kan gøre det bedre i det offentlige system, så borgeren og de ansatte får så meget ud af hvert enkelt minut og hver enkelt skattekrone som muligt.\nJeg ønsker at gøre netop den forskel for mit samfund.\nVi skal derfor have gjort op med det unødvendige papirarbejde, stole mere på de offentligt ansatte, være der mere for borgerne, og sørge for at så mange som muligt har noget at stå op til hver morgen. Det vil jeg kæmpe for.\nTurister skal kunne komme til Mandø, men man skal transportes sikkert.\nHvis modtageren af affaldet - kan differentiere dette, og genanvende. Ellers ikke.\nDe flygtninge som ikke vil bidrage til samfundet er en udfordring.\nDet handler ikke om, om det er privat eller offentlig men om den enkelte medarbejders indsats og professionalisme i ledelsen af plejen.\nIgen behovsstyring - som ovenfor.\nPenge til hvad? Der skal være retning (formål) på de midler der gives\nEr der behov for flere cykelstier? Hvis der er, hvad er så begrundelsen for disse, og først herefter bør man vurdere investeringen.\nDet ville være fantastisk at få flere begivenheden til kommunen, men det skal ikke ske for kommunale penge. Der må fundraises blandt borgere og virksomheder i kommunen.\nHjælpen skal gives efter behov ikke efter bankbogen. De rigeste har allerede betalt mest. Hvis du er rig og ikke har behov, så får du ikke tilbudt noget - Hvis du er fattig samme koncept.\nSpørgsmålet er mere - hvilken patient/borger har størst behov.\nRV 2017 Personlige stemmer 941 Det Konservative Folkeparti in total 29885\nDer har været dårlige erfaringer med dette, og det får ofte en social skævvridning.\nDet handler ikke om penge, men om at skabe indhold i arbejdet og godt arbejdsmiljø. Vi kan ikke tiltrække yngre læger, hvis de skal de skal arbejde under slavelignende forhold med en arbejdsdag som er uforligelig med et privatliv eller bare et liv.\nKvalitet er det vigtigste i behandlingen. Supersygehuset skal ikke stå alene, men suppleres med en professionel præhospital indsats.\nAkut beredskabet bør opprioriteres i yderområderne, men det må ikke gå ud over det generelle serviceniveau. Den præhospitale enhed kunne kompetenceudvikles, så flere behandlinger kunne påbegyndes i ambulancen.\nGerne udvikling af mere samkørsel med firmaer som eksempelvis GO-MORE\nAndre større byer i vores region har for få uddannelser, men det man uddanner til skal give mening - også i relation til omgivende samfund.\nGerne mere specifik investering i forhold til at få defineret hvad den gode psykiatriske afdeling er, og det gode patientforløb for den psykisk syge patient. At putte flere penge i et område, skaber ikke nødvendigvis bedre kvalitet, hvis man ikke har gjort op med, hvilke forhold man ønsker at løfte og hvilke planer man har langsigtet for de psykisk syge. Nødvendigt at regionen arbejder sammen med kommunerne således at der er sammenhæng i forløbet, og der ikke samtidigt skæres i socialpsykiatri.\nHvis folk gerne vil have private sundhedsforsikringer er det helt i orden, og eget valg. Men det er også en præmis som kan skabe "overbehandling".\nGerne udvikling af intelligente løsninger - hvor private aktører og samkørsel mellem borgere udvikles.\nBestyrelsesmedlem Det Konservative Folkepartis vælgerforening i Esbjerg\nForskningsleder Sydvestjysk Sygehus\nAnna-Marie Bloch Münsters medieprofil på paqle.dk


Forside » Testosteron » Letsgetchecked.com anmeldelse\nI dette indlæg har jeg skrevet om min oplevelse med at få testet Testosteron hos LetsGetChecked.com.\nJeg har skrevet om processen, der gik super nemt, lige fra jeg bestilte pakken til den blev sendt retur og til jeg fik svar. I mellem de to, er selvfølgelig det vigtigste, nemlig hvordan man tager blodprøven på en korrekt måde. Jeg har taget billeder af hvordan det foregik, så du kan få et indtryk af hvad du køber.\nJeg håber du kan bruge det til noget og hører meget gerne fra dig i kommentarene til indlægget.\nObs. Dette indlæg indeholder såkaldte affiliate links. Det betyder at jeg får en lille kommission, hvis du klikker på et link og så handler hos LetsGetChecked.com.\nDet bruger jeg til at drive siden og for at kunne levere en artikel som dette, som du forhåbentlig får nytte af. Alle informationer i artiklen er sandfærdige og min uvildige mening, det ændrer det ikke på.\nHvis du ikke ønsker at støtte mit site, kan du bare lade være med at klikke på links, men jeg håber da du synes det er fair nok, at støtte når nogen tager sig tid til at skrive og researche.


Asiatisk vækstbombe: Nyt træ kan give guld og grønne skove i Danmark | LandbrugsAvisen\n23. november 2021 06:42\nPaulownia-træerne får op til 1,10 cm brede blade. Her viser skovfoged Steen Skieller det største blad på et træ, der blev plantet på Fyn i maj for syv måneder siden. Fotoet er taget 1. november, hvor bladene på de omkringstående ahorntræer for længst var faldet af. Foto: Einar Bo Thomsen. I paulownia-plantningen på Fyn er der lagt siveslanger ud med vand til træerne. Vandet kommer fra en nærliggende boring. Træerne er plantet med fire meter mellem rækkerne og tre meter mellem planterne. Træet på billedet er cirka to meter højt, og blev plantet i maj i år. De andre træer i samme plantning er typisk mellem 50 og 150 cm høje, selvom de blev plantet samtidig.\nEt træ med 1,2 meter store blade og en imponerende vækst testes nu i Danmark.\nBladene på træet kan blive 1,2 m i diameter. Ja du læste rigtigt: En komma to meter i diameter. Og træets stamme kan under optimale forhold nå en diameter på op til 40 cm i løbet af kun 10 år.\nDet er i hvert fald hvad træet med det sære navn paulownia præsterer i lande i det fjerne østen, hvor det kommer fra og især i Kina og Japan.\nHerhjemme håber de skovfolk, der er gået i gang med at dyrke træet, at det bliver muligt at kopiere resultaterne fra de østasiatiske lande, hvor det under nogenlunde samme klimatiske forhold som i Danmark vokser nærmest eksplosivt.\nPå Fyn er skovfoged Steen Skieller rådgiver ved dyrkningen af det måske største areal, der i praksis dyrkes hos en enkelt skovejer i Danmark. Arealet er på 3,5 hektar.\nBeliggenheden er indtil videre hemmelig. LandbrugsAvisen har fået lov til at fotografere og fortælle om den eksklusive plantning, men ejeren ønsker ikke i første omgang, at de ret specielt udseende træer bliver et udflugtsmål, og at skoven risikerer at blive overrendt af nysgerrige gæster.\n"Det må vi have respekt for. Og samtidig må vi også sende en stor respekt til skovejeren, for at han giver sig i kast med at dyrke paulownia. Det er et decideret pionerarbejde, hvor han investerer et højt fem-cifret antal kr. pr. hektar, uden at han har nogen som helst sikkerhed for at få en eneste kr. hjem igen", siger skovfoged Steen Skieller, Skovdyrkerne.\nFor selv om paulownia dyrkes med topresultater i Østasien og også dyrkes i det sydlige Europa og i Tyskland, er der efter Steen Skiellers mening en meget stor usikkerhed om, hvad træet kan præstere i Danmark. Det gælder både de udfordringer, der er med selve dyrkningen, og hvad træet kan bruges til og sælges for, den dag træets stammer er hugstmodne.\nDet er dét, de 3,5 hektar med pawlownia på Fyn skal være med til at kaste lys over.\n"I mine øjne kommer det til at tage en del år, før vi kan komme med et sæt nogenlunde håndfaste anbefalinger af, hvordan paulownia skal dyrkes i Danmark", siger Steen Skieller\nMen fordi træarten tilsyneladende har et kæmpe potentiale, er det vigtigt, at der allerede nu startes et seriøst arbejde på at finde træets styrker og svagheder under danske forhold.\n"På papiret har paulownia potentiale til at blive en game-changer i skovbruget. Men ud fra de godt 40 års erfaring jeg har med skovdyrkning i Danmark, tror jeg tror ikke på, at vi i praksis kan høste de første stammer med højværdi træ allerede om 8-10 år, sådan som nogen taler om. Jeg tror nærmere, at der går et sted mellem 20 og 30 år, før vi har hugstmodne træer med en diameter på 50-60 cm. Men det er stadig også ret imponerende, i forhold til, at for eksempel ahorn er 80-90 år om at udvikle stammer med samme diameter", siger Steen Skieller.\nUdfordringerne i dyrkningen er mange og store. Det giver de fynske 3,5 hektar allerede nu en prøve på, selvom det kun er to år siden, de første træer blev plantet.\n"Som minimum ved vi, at det skal sikres, at planterne får vand nok det første år efter plantning og måske længere. Det kræver både et vandingsanlæg af en slags, og at der kan skaffes vand".\nDertil kommer, at der skal bekæmpes ukrudt grundigt i mindst to og måske tre år. På Fyn gøres det med en traktortrukken brakpudser i rækkerne og en selvkørende plæneklipper mellem træerne. En ret tidskrævende opgave. Når det gælder skadedyr og svampe er der nærmest ingen viden om angreb under danske forhold.\n"Vi ved også, at træerne kan tåle nattefrost, men at deres vækstsæson forkortes ved sen forårsnattefrost og tidlig efterårsnattefrost. Jeg forventer også at risikoen, for at en efterårsstorm rammer tæerne hårdt, er større end for de kendte danske skovtræer, fordi de store blade bliver siddende i længere tid på paulownia-træerne. Det betyder, at der er større risiko for at bladene fanger vinden, og træerne vælter", siger Steen Skieller.\nEn velkommen gave\nSamtidig skal træet i Steen Skiellers optik kunne sælges minimum som konstruktionstræ – som det endnu ikke er godkendt til - og meget gerne også som møbeltræ. Og det findes der ifølge Steen Skieller ikke meget videnskabeligt materiale om.\n"Til brug som flis eller palle- og emballagetræ mener jeg ikke, at træet er ret interessant. Det skal meget gerne kunne sælges til en højere værdi. Om det kan lade sig gøre for dansk dyrket paulownia, må vi se".\n"Vi er gået i gang med at teste paulownia-træet. Så må tiden vise, om det bliver til ’guld og grønne skove".\n"Det vil være en meget velkommen gave til dansk skovbrug. Men vi bliver ikke verdensmestre i at dyrke paulownia i løbet af hverken tre, fem eller ti år. Der går nok 20 eller 30 år endnu, før vi kender det sande potentiale", siger Steen Skieller.\nFakta om Paulownia\nPaulownia stammer fra Østen. De senere år er træet også blevet dyrket i mellem- og sydeuropæiske lande.\nTræet siges at kunne producere stammer med en diameter på 35-40 cm på ti år. Dette er dog ikke set i Danmark.\nTræet kræver vanding og bekæmpelse af ukrudt i de første år.\nDer er ikke meget viden om sygdomme, skadedyr og vindfølsomhed under danske forhold.


Bramsløkkevej 007, Guldborgsund\nHovedbygningen (ca. 1700).\nTilbagetrukket fra landevejen mellem Nysted og Sakskøbing ligger herregården Bramsløkke. På afstand markerer hovedbygningen sig, idet dens markante tagprofil hæver sig over de lavere avlsbygninger. Mod vest, for enden af aksen, ligger hovedbygningen på et senmiddelalderligt voldsted omgivet af brede vandrige grave. Den nyere aksiale indkørsel udgøres af alléen og den langstrakte gårdsplads, hvor der på nordsiden ligger to bindingsværksbygninger til henholdsvis forvalterbolig, vognport og kornmagasin, fra 1854, og på sydsiden ligger nogle nyere avlsbygninger fra 1930. Broen over voldgraven er opbygget af granit og er, som den nære forplads, belagt med brosten, et enkelt smedet værn udgør afskærmningen.\nHovedbygningen er opført i år 1700, den er orienteret nord-syd, og indgangssiden er orienteret mod øst. Hovedbygningen, der er opført i to stokværk, er en enlænget, grundmuret bygning med stejl tagrejsning og høj kælder. Mod vest har hovedbygningen to udbygninger, en mindre mod syd indrettet som ”hemmelighed” og en større midt på havesiden indrettet til beboelse. Facaden er opført i blank mur over en sokkel af uregelmæssige kvadre. Overalt hvidmalede vinduer. I kælderetagen ældre torammede, småsprossede vinduer. I første og andet stokværk ældre småsprossede korspostvinduer. I tagetagen nyere torammede, småsprossede vinduer med termoruder. Det opskalkede saddeltag er behængt med blåglaserede tegl og ført frem over en profileret trægesims. I tagfladen mod øst ses to kviste med murede flunker og front, og tegl på taget. Over hver udbygning er helvalmet tegltag. I hver gavl ses en stor skorsten med høj sokkel, opmuret i blank mur. Den symmetriske østfacade er markeret ved en centralt placeret tosidet sandstenstrappe med enkelt smedet værn. I trappens front er der nedgang til kælderen. Den tofløjede indgangsdør er markeret af en renæssanceindfatning i træ afsluttet med en fronton øverst.\nHovedbygningens to stokværk er indrettet med de repræsentative sale mod nord og de private værelser mod syd. Forstuen mod øst rummer en bred repostrappe med tre løb, der forbinder de to stokværk. På begge etager er der rundgang gennem sale og soveværelser, alle rum er gennemgangsrum. I nordre udbygning er nederst et lille anretter køkken, øverst kontor og den søndre udbygning er indrettet til badeværelse som ovenpå. Indvendigt er materialeholdningen gennemført homogen. I forstuen ligger store kvadratiske ølandsfliser, mens de øvrige gulve er egetræsparket. I samtlige rum er der detaljerige brystningspaneler, lysningspaneler, gerigter, døre og stuk, og i de fleste rum findes der kakkelovnsnicher.\nDet centrale loftsrum er uden vinduer, og det faste undertag er synligt. I hver gavl er der indrettet værelser og et enkelt bad. En nyere trappe fører fra forstuen ned til kælderen, der rummer en mængde mindre opbevaringsrum, en folkestue samt et stort køkken fra 1950´erne med bevarede dele af det oprindelige ildsted.\nHovedbygningen anvendes til beboelse.\nNavnet Bramsløkke ”Bram - et ældgammelt personnavn, løkke – et indgærdet stykke agerjord” lader ane, at der allerede i den ældste middelalder lå en borg på dette lille runde voldsted.\nPå et senmiddelalderligt voldsted rejste den nye ejer af gården fra 1677, Joachim von Schack (1628-1700), den nuværende regulære hovedbygning med to mindre udløbere mod vest, en beboelsesudbygning og en mindre hemmelighedskarnap, i årtierne før år 1700. Oprindeligt var hovedbygningen centrum i et asymmetrisk komponeret barokanlæg med avlsbygninger af bindingsværk mod øst, nedbrændt i 1930 med undtagelse af vognport, kornmagasin og forvalterbolig fra 1854. Nyere avlsbygninger blev efterfølgende opført uden bibeholdelse af det oprindeligt lukkede gårdrum. Den nuværende aksiale indkørsel er kommet til efter vejforløbet er reguleret uden om gårdspladsen i begyndelsen af 1900-tallet og avlsgården er åbnet op, tidligere ankom man skævt ind på gården.\nVed en større renovering i 1760’erne, foretaget mens Frederik Raben (1693-1773), fader til grevskabet Christiansholms unge ejer, beboede stedet, blev hovedbygningens taktfast placerede vinduer udvidet, mens det opskalkede saddeltag blev hængt med blåglaserede teglsten og ført frem over en profileret trægesims. Samtidig betonedes indgangspartiet med en ny tosidet sandstenstrappe og dørindfatning under en fronton af træ.\nDet er formentlig også Frederik Raben, der forsynede gården med en barokhave syd for hovedbygningen. Resterne af denne barokhave blev fjernet i 1950´erne.\nHusets rumopdeling var fra opførslen præget af en regulær og moderne opdeling med en rummelig forstue i stueetagens midte, hvorom mindre rum grupperede sig. Fra forstuen førte en magelig ligeløbende baroktrappe til den højere første sal, i tiden benævnt beletage. Ruminddelingen på øverste etage prægedes af samme regularitet som stueetagen med udgangspunkt i den store sal. I midten af 1700-tallet lod Frederik Raben, i forbindelse med renoveringen, de oprindelige bjælkelofter nedforskalle og beletagen blev i stedet forsynet med enkle stuklofter med kraftig hulkehlsgesims.\nI 1927, hvor forhenværende skibskaptajn H.C. Lundgreen købte herregården, blev hovedbygning og avlslænger restaureret. Der blev indlagt lys, vand og centralvarme i hovedbygningen, og de gamle plankegulve, der var overalt var meget åbne, blev erstattet med egeparketgulve. I 1930 nedbrændte lade og stalde, der genopførtes samme år. I 1939 døde H.C. Lundgreen og samme år solgtes herregården til Mærsk Mc-Kinney Møller.\nBramsløkkes kulturhistoriske værdi knytter sig til hovedbygningens opbygning, der er et godt eksempel på et dansk overgangsbyggeri mellem renæssancens fritliggende hovedbygning i røde sten med stejle gavle og barokkens symmetriske herresæde: en kompakt bygningskrop i to etager opført af røde mursten og med to udbygninger på havesiden.\nEndvidere knyttes den kulturhistoriske værdi sig til, at bygningens oprindelige funktion, som bolig for godsejeren, stadig er aflæselig i arkitekturen; ikke blot i det imposante ydre, men også gennem bygningens oprindelige plandisposition. Plandispositionen er ret karakteristisk for barokperioden, hvor man endnu fastholdt renæssanceherregårdens store repræsentative rum på første sal, mens de resterende beboelsesrum på første sal og i stueetagen var relativt små og komfortable. I kælderen var køkkenet det dominerende rum. Denne inddeling kan stadig ses i Bramsløkkes hovedbygning med den store sal over tre fag på første etage og et stort køkken i kælderen.\nBramsløkkes hovedbygning har tillige haft stor lokal symbolværdi som beboelse for godsejeren, og fra 1734 var Bramsløkke indlemmet i grevskabet Christiansholm (Ålholm), hvorved deres historie i hen ved 100 år falder sammen.\nArkitektonisk fremtræder Bramsløkke som en rank, rektangulær, præcis bygningskrop, understreget af det stejle saddeltag. Bygningen fremstår symmetrisk, på trods af havesidens udbygninger. Bygningens elegante enkelhed og det ensartede materialevalg binder elementerne sammen til en helhed.\nDet klart afgrænsede og kompakte bygningsvolumen understreges af kontrasten mellem de røde mursten og bygningens enkle dekorative elementer; den kraftige gesims, skorstenene i gavlene, renæssanceindfatningen omkring hoveddøren, samt de småsprossede korspost vinduer.\nDen afmålte enkelhed og regularitet går igen i bygningens vinduestakt, understreget af indgangsfacadens centralt placerede tosidede sandstenstrappe, som betoner den statelige ro som facaden udviser. Det eneste element, der her træder frem er indgangsdørens renæssanceindfatning, der er afsluttet af en fronton øverst\nI bygningens indre ligger de arkitektoniske værdier særlig i den oprindelige plandisponering med rundgang gennem sale og værelser, hvor den store sal i beletagen står i stor kontrast til husets øvrige rum, der er noget mindre. I beletagen ligger rummene en filade, således at der er to frie blik linjer igennem husets længdeakse. De repræsentative rum er på begge etager orienteret mod nord, og de private gemakker mod syd, her er tale om et landsted, der i ligeså høj grad er beregnet til at bo i som til repræsentative formål, hvilket hovedbygningens overskuelige størrelse også er med til at understrege.\nDe fleste værelser i stue- og beletagen har lysindfald fra to eller tre sider. Lyset reflekteres i voldgravens vand, hvilket giver rummene et helt specielt lys.\nTrapperummets enkle materialeholdning og senere farvesætning med store, kvadratiske ølandsfliser, den hvidmalede barokke trætrappe, vægpaneler, stuklofter, gerichter og dørplader kontrasteres af bygningens øvrige meget detaljerige rum. Her er mønsterlagte egeparketgulve, barokke brystpaneler, lysningspaneler, gerichter, fyldningsdøre og messinggreb, foruden stuklofter med markant hulkehl. En arkitektonisk detalje er dørene ud til udbygningerne, der er paneldøre, som går i ét med væggene.\nI kælderen ses reminiscenser af det oprindelige køkkenildsted i gavlen. De højtsiddende vinduer i de kraftige mure understreger bygningens djærvhed og tyngde.\nI bygningens ydre knytter de bærende fredningsværdier sig til bygningens proportionering, den ubrudte tagflade af blåglaserede tegl, gavlskorstenene og den tosidede sandstenstrappe. Dertil kommer den generelle detaljering og den ældre materialeholdning.\nI bygningens indre knytter de bærende fredningsværdier sig til rumstrukturen, rummenes dimensioner og flersidede lysindfald, rummenes materialeholdning med pudsede vægge og stuklofter, barokdøre og profilerede gerichter, dørgreb, de mønsterlagte parketgulve, det ældre ølandsflisegulv og det åbne loftsrum indrettet med værelser i gavlene.\nBramsløkke, Bramsløkkevej 7A, 4880 Nysted.pdf


Hjertepatienter er glade for at høre musik i ambulancen - politiken.dk\nHjertepatienter er glade for at høre musik i ambulancen\nMusikambulancerne dulmer angst og frygt. Det viser et netop færdiggjort forskningsprojekt.\nFoto: Lisa Christensen\nToner. Ambulancebehandler Jarl Udsen arbejder i en af de nye musikambulancer.\nToner. Ambulancebehandler Jarl Udsen arbejder i en af de nye musikambulancer. Foto: Lisa Christensen\nSygdom 17. feb. 2014 kl. 16.43\nNår sirenen tuder, maskinerne piber, og udstyret rasler, mens ambulancen bumler af sted, kan de mange lyde i ambulancen både skræmme og stresse patienten.\nMen alt det kan musik hjælpe på, viser et forskningsprojekt fra Aalborg Universitetshospital.\nForsøget har kørt i et lille års tid, hvor to ambulancer med specialdesignede højttalere har fragtet hjertepatienter til Aalborg Universitetshospital. Ud af 100 patienter foretrak de 72 at lytte til musik under ambulanceturen.


Køb billige Catering i høj kvalitet online!\n43 86 123 803 1203 2406 3553 100015 300843 300853 300873 300883 300893 Catering15 Engangskopper15 Engangsservice15 Erhverv15 Køb15 billig15 engangkaffekrus3 engangskaffekrus12 høj15 industri15 kvalitet15 låg9 ml12 mm 3 online15 oz6 oz 6 papir6 plastik3 stk.15 vidaXL15\nBrand: vidaXL Model: vid-30084\nKøb vidaXL engangskaffekrus 1000 stk. papir 120 ml (4 oz) - 30084\nVores engangskaffekrus er en enkel og praktisk løsning til to-go-drikkevarer. De har en bred anvendelse i takeaway-butikker eller ved fester, festivaller og andre begivenheder. Kruset er lavet af papir og kan rumme cirka 120 ml (4 oz). Pakken indeholder 1000 krus.Farve: FlerfarvetMateriale: Pap + PE..\nBrand: vidaXL Model: vid-30085\nKøb vidaXL engangskaffekrus 1000 stk. papir 240 ml (8 oz) - 30085\nVores engangskaffekrus er en enkel og praktisk løsning til to-go-drikkevarer. De har en bred anvendelse i takeaway-butikker eller ved fester, festivaller og andre begivenheder. Kruset er lavet af papir og kan rumme cirka 240 ml (8 oz). Pakken indeholder 1000 krus.Farve: FlerfarvetMateriale: Pap + PE..\nBrand: vidaXL Model: vid-30088\nKøb vidaXL engangskaffekrus med låg 1000 stk. 355 ml (12 oz) - 30088\nVores engangskaffekrus med plastikdrikkelåg er en enkel og praktisk løsning til to-go-drikkevarer. De har en bred anvendelse i takeaway-butikker eller ved fester, festivaller og andre begivenheder. Kruset er lavet af papir og kan rumme cirka 355 ml (12 oz). Låget af lavet af plastik i høj kvalitet o..\nBrand: vidaXL Model: vid-30089\nKøb vidaXL låg til engangskaffekrus 1000 stk. plastik 80 mm - 30089\nDisse kuppelformede låg af plastik i høj kvalitet med drikkeåbninger passer til engangskaffekrus på ca. 240/355 ml, så de kan blive lukket til brug på farten. De vil være ideelle i takeaway-butikker, eller til fester, begivenheder eller festivaler. Levering inkluderer 1000 lågFarve: Hvid Materiale:..


Yoghurt fra Arla Foods i rummet | Arla\nYoghurt fra Arla Foods i rummet\nMandag kl. 20.09 lettede et ubemandet rumfartøj i Kasakhstan med yoghurt fra Arla Foods ombord. Fartøjet er på vej til den internationale rumstation ISS, hvor den ventes at ankomme onsdag aften kl. 21.17.\n”Det føles fantastisk, at det er lykkedes for os at udvikle en yoghurt til rummet. Vi skriver dansk og svensk mejerihistorie”, siger projektleder i Arla Foods Innovation, Carsten Hallund Slot.\nFor at få lov til at levere fødevarer til NASA skal produkterne leve op til den berømte rumfartsorganisations hårde krav og tests. Det gør Arlas yoghurt med smag af blåbær og hindbær. Og den er også faldet i astronauternes og kosmonauternes smag.\n”I den sidste ende er det astronauterne og kosmonauterne, der vælger, hvilke produkter de vil have med i rummet. Lige nu er det en amerikaner og en russer, som har bedt om at få vores yoghurt med under deres ophold på den internationale rumstation”, fortæller Carsten Hallund Slot.\nRos fra NASA\nUd over rum-yoghurten har Arla også en pulverbaseret kakaomælk til godkendelse hos NASA. Kakaomælken indeholder D-vitaminer, kalcium, fibre og probiotika og har en holdbarhed på 24 måneder.\nFra NASAs side er der ros til Arlas indsats:\n”Arla Foods har arbejdet meget hårdt for at få disse to produkter godkendt til rumfart. Arbejdet har givet resultat, og vi kan konstatere, at selskabet er blevet dygtigt til at udvikle mejeriprodukter til rummet”, siger Anthony Pometto, direktør i NASAs kommercielle center for fødevareforskning, FTCSC.\nTil glæde for forbrugerne\nDe erfaringer, som arbejdet med rumprodukterne har givet, kommer på længere sigt også forbrugerne på planeten Jorden til gode.\nEn mulig målgruppe er ældre mennesker. Astronauter og kosmonauter døjer nemlig med de samme problemer som mange ældre, såsom knogleskørhed, muskel- og ledproblemer samt tarmsygdomme.\n”Selv om rumprojektet er spændende, gør vi det ikke bare for sjov. Det er vigtigt, at vores nye viden om f.eks. ernæring og fødevaresikkerhed bliver til gavn for os mere almindelige mennesker nede på jorden ”, siger koncerndirektør i Arla Foods Michael Stevns, der er initiativtager til projektet.\nArlas yoghurt sendes op i rummet i portionspakker og er lige til at spise.\nRum-yoghurten er til astronauter og kosmonauter på den internationale rumstation ISS.\nDen russiske kosmonaut Sergei Krikalev og den amerikanske astronaut John Phillips, der senere i år skal opsendes til rumstationen ISS, har personligt valgt Arlas yoghurt.\nLæs mere om opsendelsen på NASAs hjemmeside\nLæs mere om Arlas rum-projekt


"Wanna Be loved" til Second Chance Contest 2014 - Good Evening Europe\nHome » EuroStars » “Wanna Be loved” til Second Chance Contest 2014\nPosted on April 22, 2014 by Mette Christensen in EuroStars\nEfter en afstemning blandt medlemmerne i den danske fanklub www.melodigrandprixfans.dk, så blev det årets 2. plads i Dansk Melodi Grand Prix, som kommer til at repræsentere de danske farver i Second Chance Contest 2014. Det afslørede den danske OGAE fanklub idag på sin Facebook-profil.\nMichael Rune’s iørefaldende saxofon og Natascha Bessez smukke stemme er således det danske håb i konkurrencen, som løber af stablen senere på året.\nNærmeste konkurrent blev Nadia Malm på 2. pladsen og Rebekka Thornbech på 3. pladsen. Du kan se resten af Top 9 herunder:\n1. Michael Rune feat. Natascha Bessez – Wanna Be Loved\n2. Nadia Malm – Before You Forget Me\n3. Rebakka Thornbech – Your Lies\n4. Bryan Rice – I Choose U\n5. GlamboyP – Right By Your Side\n6. Emilie Moldow – Vi finder hjem\n7. Danni Elmo – She’s The One\n8. Anna David – It Hurts\n9. Sonny – Feeling The U\nVi ønsker Natascha Bessez & Michael Rune tillykke med sejren og håber på dansk triumf i årets Second Chance contest.\nLæs også: Efter DMGP: Eksklusivt interview med Natascha Bessez\n4. sejr til Danmark?\nOGAE Second Chance Contest er en årlig musikkonkurrence, der arrangeres af de nationale OGAE-fanklubber. Alle nationale fanklubber under OGAE kan deltage, såfremt der været arrangeret en åben konkurrence i forbindelse med landets udvælgelse til Eurovision. Det er kun medlemmer af OGAE-fanklubber som kan stemme og give point til sangene.\nDe lande som ikke har en national OGAE fanklub danner, sammen med fans fra de lande som ikke deltager i ESC, en særlig OGAE Rest of the World fanklub.\nHver OGAE fanklub vælger en sang fra den nationale finale, som ikke vandt og sender den til konkurrencen.\nKonkurrencen startede i 1987 som “Europe’s Favourite” med deltagelse af fire nationale OGAE-fanklubber. Hver klub fik lov til at vælge to sange, der skulle deltage det første år. Interessen fra de andre fanklubber spredte sig hurtigt og sidste år deltog 15 lande. Danmark har været med siden 1988.\nSverige er det hidtil mest succesrige deltagerland med 13 sejre, mens Danmark har vundet 3 gange – med hhv. Hera Björk, Lecia og Traxx. Om Natascha Bessez og Michael Rune skal stå for sejr nr. 4 til Danmark ved vi først om nogle måneder!\nKilde: Melodigrandprixfans.dk, Wiki Billede Kilde: Dr.dk